Od sledeće godine žene rade šest meseci duže – Ozon Media\nOd sledeće godine žene rade šest meseci duže\nSvi zaposleni koji ispunjavaju uslove za penzionisanje od Nove godine, moraju da krenu da prikupljaju dokumentaciju jer zahtev za penziju filijali Fonda PIO moraju predati do 30. decembra.\nOni najkasnije do tog datuma moraju raskinuti radni odnos jer, ako zahtev podnesu 1. januara 2017, za njih važe pravila penzionisanja koja se primenjuju naredne godine, a donose najmanje pola godine duži rad.\nZa punu starosnu penziju ženama treba 65 godina i 40 staža, koliko i muškarcima. Do penzije mogu doći muškarci i žene sa 65 godina i najmanje 15 radnog staža. Ali, postoji mogućnost i prevremenog penzionisanja, ali se za svaku nedostajuću godinu života penzija umanjuje za 0,34 odsto. Zakon, koji se primenjuje od 1. januara 2015, uslov za starosnu penziju za žene sukcesivno podiže svake kalendarske godine šest meseci. Na kraju ove godine, da bi otišle u penziju, žene moraju da imaju 61 godinu života i najmanje 15 penzijskog staža, a muškarci 65 života i bar 15 radnog staža.\nAko zaposleni ima zakonom propisane uslove za penzionisanje, on može, ali i ne mora u penziju. Naime, s poslodavcem se može dogovoriti da ne ide u prevremenu penziju već da čeka „punu“, pod uslovom da gazda na to pristane. Ukoliko ne pristane, radniku ne preostaje ništa drugo nego da u zakonskom roku podnese zahtev za penzionisanje.\nU slučaju posebnih kategorija osiguranika, kao što su pripadnici MUP-a, MIP-a, BIA, VBA, Uprave za izvršenje krivičnih sankcija, Poreske policije, VS-a, za ostarivanje prava na starosnu penziju u 2017. granica se podiže na 54 godine i osam meseci života i 22 godine i šest meseci staža, kao i 12 i po godina provedenih na radnim mestima na kojima se staž računa s uvećanim trajanjem. Uslovi za starosnu penziju za ostale policijske službenike podižu se na 58 godina starosti, 25 godina staža i 15 godina na radnim mestima gde se staž računa s uvećanim trajanjem.\nOstatak pogledajte u DNEVNIKU.\nI ove godine MEĐUNARODNI FUTSAL TURNIR u našem gradu\nBroj poseta: 64107205


"Cilj je očuvati radna mjesta" Ugostitelji spremili 10 ZAHTJEVA za sastanak sa Viškovićem | Glas Banja Luke - Nezavisni online magazin\nBANJA LUKA, 25. marta – Ugostitelji traže od Vlade RS da od ponedjeljka budu otvorene bašte kafića, a od 1. aprila i kompletni objekti.\nNovi sastanak ugostitelja sa premijerom Vlade RS Radovanom Viškovićem zakazan je za sutra, a udruženje ugostitelja “Horeka” pripremilo je spisak zahteva.\nPored što hitnijeg otvaranja kafića, oni traže od Republičkog štaba da ne ograničava radno vrijeme, već da određivanje dužine radnog vremena prepusti opštinama pojedinačno.\nTakođe, traže i da se broj ljudi u ugostiteljskim objektima određuje na osnovu kvadrature prostora.Zahtijevaju da se isplate kompletni porezi i doprinosi za mart, bez obzira na njihovu visinu, i 50 odsto plate minimalca ili manje, ukoliko je radnik prijavljen na manju satnicu radnog vremena, uključujući i radnike u ugostiteljstvu u smještajnim jedinicama.\n– Ukoliko važeće mjere budu produžene nakon 31. marta, traži se isplata minimalne plate sa pripadajućim porezima i doprinosima kao i tekućih troškova za april, bez obzira na broj dana koji bude uključivao zabranu rada – navodi se u dopisu.\nKao šesti zahtjev, ugostitelji traže i da se porezi i doprinosi od 1. aprila obračunavaju na iznos minimalne plate, za plate do 1.000 KM, a za plate preko toga iznosa da se porezi i doprinosi obračunavaju po važećim stopama.\nPred Vladu je postavljen i zahtjev da se donese uredba-odluka koja je već u pripremi, o oslobađanju plaćanja poreza i doprinosa na još tri meseca za ugrožene hotele, banje i putničke agencije za mjesece, oktobar, novembar i decembar 2020. godine;\nZahtijevaju i odgodu plaćanja računa za struju i vodu za mjesece februar i mart za ovu godinu, na 90 dana bez zateznih kamata, mogućnost reprograma poreskih obaveza iz 2020. i 2021. godine uz otpis kamata na kašnjenje na period od 24 mjeseca.\nPosljednji zahtjev je da Vlada RS omogući preko Investiciono-razvojne banke Republike Srpske, namjenske kredite za solventnost privrednih subjekata u ugostiteljskom sektoru, do 25.000 KM, uz najnižu moguću kamatu- posljednji je zahtjev.\n– Imajući u vidu da ograničenje radnog vremena ne utiče na epidemiološku situaciju ali utiče na prihode ugostitelja, sa epidemiološkog stanovišta ništa se ne mijenja ukoliko gosti borave u objektu do 22 časa ili nekoliko sati duže tražena su prva dva zahtjeva. Kada je u pitanju broj gostiju po kvadratu prostora ugostiteljskog objekta ovime bi bili spašeni veliki ugostitelji, čiji su kapaciteti dovoljni da prime i do nekoliko stotina gostiju, uz poštovanje svih epidemioloških mjera (razmak između stolova, broj gostiju za jednim stolom – navodi se u obrazloženju “Horeke”.\nZahtjev broj 4. za isplatu poreza i doprinosa je, kažu, najkonkretnija pomoć ugostiteljima, čime bi se očuvala radna mjesta, uzimajući u obzir zabranjen rad i nepostojanje prihoda.\n– Primjenjujući zaključak broj 6. smanjuje se siva ekonomija, te se povećava prosječna plata zaposlenih radnika u ugostiteljstvu, te oni postaju i kreditno sposobniji. Svi ostali zahtjevi su koncipirani da bi se, ono što smatramo najbitnijim, očuvala radna mjesta zaposlenih u ugostiteljstvu, te omogućio nastavak poslovanja i nakon pandemije korona virusa, koji će takođe biti izazovan za sve ugostitelje – zaključak je ovog saopštenja.\nUgostitelji su u utorak razgovarali sa Viškovićem i predsjednicomS Željkom Cvijanović, nakon čega je zakazan novi sastanak za petak.\nPrethodni članakAKCIJA “EVA” U BANJALUCI Rasvijetljene krađe vrijedne 40.000 KM, uhapšene četiri osobe\nNaredni članakDetalji akcije “Eva”: Poznata imena uhapšenih Banjalučana


Ujedinjavanje opozicije – Vila As\nSocijaldemokratska partija (SDS) i Liberalno demokratska partija (LDP) su subotu 7.novembra tribinom u Domu omladine u Beogradu ozvaničili savez ove dve političke organizacije.\nNa tribini koja je pratila potpisivanje sporazuma, građanima su se obratili lideri ove koalicije Boris Tadić i Čedomir Jovanović, kao i Nenad Čanak. Cilj Saveza je evropska orjentacija Srbije, uz razgovor sa predstavnicima NATOa i dogovor oko rešavanja odnosa sa Kosovom i BiH. Među ciljeve Tadić i Jovanović su uključili očuvanje mira i stabilnosti u Srbiji kao i stvaranje pristojne političke sredine.\nLideri SDS i LDP Boris Tadić i Čedomir Jovanović poručili su da savez nije borba za cenzus ili urota protiv Aleksandra Vučića, već odgovor na probleme na koje se ćuti i motivisanje građana Srbije koja je, navode, na samom začelju po ekonomskim pokazateljima u regionu. Sa tribine je upućen i poziv ostalim opozicionim strankama da se pridruže savezu. Poziv je upućen Demokratskoj stranci, Ligi socijaldemokrata Vojvodine, kao i drugim opozicionim strankama i pojedincima.\nTadić je rekao da počinje akcija udruživanja opozicije, podsetivši da SDS već ima koalicije sa Strankom zelenih, Zapadnom Srbijom i Narodnim pokretom, te da je njihov tradicionalni partner LSV Nenada Čanka, koji je takođe govorio na tribini.\n“To je kontura saveza, ali mi pozivamo i druge stranke, DS, grupe građana i pojedince”, rekao je Tadić.\nOn je rekao da je ključna prednost saveza to što ljudi koji ga čine imaju najviše političkog iskustva. Tadić je istakao da Srbija mora da zna gde su joj granice, te ocenio da će svaka politika koja vodi dalje od evroatlantskih integracija dovesti do neodrživih okolnosti.\nJovanović je naveo da će novi politički savez izlaziti na izbore da bi pobedio, a na pitanje kako će prevazići razlike, odgovorio da one nikad nisu bile lične i da su sada njegovi i Tadićevi odgovori na fundamentalna pitanja u Srbiji “u pola dana i pola noći” identični.\nGovoreći o DS, Jovanović je rekao da lično ne želi da učestvuje u cepanju bilo koje stranke, da ne želi nikoga da moli, ali i dodaje da se DS ne može ignorisati, kao i da se ne može praviti “novi DOS” jer se vreme promenilo.\n“Pozvali smo DS na razgovore, ali ne možemo doveka da čekamo”, rekao je Jovanović.\nPredsednik LSV Nenad Čanak je rekao da ne može još da odluči da li će LSV biti “sa ove strane ili ne”, ali je ocenio da je njegova stranka uvek bila gde je trebalo.\n“Uvek sam bio za opoziciona okupljanja i tu ništa nije sporno”, kazao je Čanak.\nOn je upitao oko čega će se opozicija ujediniti, navodeći da nema ništa od političkog saveza ako to budu samo priče o evropskom putu.\nTribini u Domu omladine u Beogradu su prisustvovali i članovi opštinskog odbora LDPa iz Čajetine.\nČajetina deklasirala Soko\nZlatibor se i ove godine predstavio u Novom Sadu


HUMANO: TRČANJEM DO POMOĆI ZA OMETENE U RAZVOJU - RanacRanac\nTagsBeogradski maraton, humanitarna akcija\nBeogradski maraton uvek je imao i svoju humanitarnu kompomentu. Tako će biti i ove godine, kada se održava 32. Beogradski maraton.\nA za tu humanu stranu ovog puta pobrinula se Humanitarna orgaizacija „Dečije srce“, koja će prikupljati sredstva za kupovinu mašine za vez na tkaninama, specijalno dizajnirane kako se osobe sa smetnjama u razvoju ne bi povredile prilikom korišćenja. Ova organizacija je, inače, posvećena pružanju profesionalne podrške osobama sa smetnjama u razvoju, njihovim porodicama i stručnjacima na teritoriji Srbije.\nBeogradski maraton i humani stranci\nU akciji će, takođe, učestvovati i zaposleni iz farmaceutske kuće “Merck Sharp & Dohme”, njih 30 iz Srbije, Bugarske, Slovenije i Švajcarske.\n– Želimo da deca i mladi koji su ometeni u razvoju budu što vidljiviji u našoj zajednici, a učestvovanje na Beogradskom maratonu jeste način da i oni daju svoj doprinos društvu, da budu deo velike priče. Drago nam je što su se ove godine našoj humanitarnoj akciji priključili zaposleni iz kompanije “MSD” i što žele da zajedno sa nama eliminišu predrasude i pomognu u integraciji osoba sa smetnjama u razvoju, u društvo. Mašinu za vez koju ćemo kupiti u okviru akcije, koristiće mladi sa smetnjama u mentalnom razvoju u našem Radnom centru. Takođe, pored trčanja, zaposleni u kompaniji MSD će se družiti sa nama i time dati dobar primer i drugim kompanijama i organizacijama. Mi moramo da budimo ono najbolje u sebi, a mislim da je to najbolje ostvarivo kroz ovakve akcije. Pozivam ovim putem i ostale kompanije da nam se priključe – rekao je Goran Rojević, direktor humanitarne organizacije za pomoć osobama sa smetnjama u razvoju “Dečje srce”.\nMisija organizacije “Dečje srce” jeste pružanje profesionalne podrške osobama sa smetnjama u razvoju, njihovim porodicama i stručnjacima na teritoriji Srbije. U skladu sa tim, organizacija “Dečje srce” osnovala je Radni centar u okviru kojeg od februara 2019. godine, postoji i kafić “Zvuci srca”. Kafić se nalazi u Čuburskoj 12 u Beogradu, a u njemu rade mladi sa blagim smetnjama u mentalnom razvoju.\nProstor je obezbedio Grad Beograd, a opremilo ga je Ministarstvo za rad. Radi 15 mladih, koji imaju od 18 do 35 godina, a o zaposlenima se pobrinula organizacija “Dečje srce”. U ovom kafiću zaposleni ne izdaju fiskalni račun, već je na gostima da ostavljaju u kutijicama na stolovima kafića iznos koji smatraju da treba i koliko su u mogućnosti.\nDirektor kompanije “Merck Sharp & Dohme” Nebojša Škuljec naglasio je da je ovo treći marathon u nizu u kojem kompanija učestvuje.\n– Ali ovaj događaj je poseban jer pored toga što se tim kolega koji trči znatno povećao, čitavu akciju dižemo na viši nivo i širimo je van granica Srbije. Naime, u goste nam dolaze i naše kolege iz kompanije “MSD” iz Bugarske, Slovenije i Švajcarske koji će takođe trčati na maratonu. Kao globalna kompanija koja proizvodi lekove i vakcine koje spašavaju živote ljudima, takođe smo vrlo posvećeni korporativnoj društvenoj odgovornosti i čast nam je što učestvujemo u ovoj humanitarnoj akciji –\nBeogradski maraton trči se u nedelju 14. aprila.\nFoto Ilustracija http://www.bgdmarathon.org/\nVIKEND ZA PROBU MALE MATURE\nHUMANOST: DAJTE NOVI ŽIVOT STAROJ ODEĆI


OVO MOGU SAMO LUDI RUSI: POGLEDAJTE ŠTA SE DOGODILO PRILIKOM PREBACIVANJA MOTORA IZ JEDNE LADE U DRUGU | Hayat.ba\nOVO MOGU SAMO LUDI RUSI: POGLEDAJTE ŠTA SE DOGODILO PRILIKOM PREBACIVANJA MOTORA IZ JEDNE LADE U DRUGU\nRusi s YouTube kanala Garage 54, ovoga su puta pokušali prebaciti motor iz jedne prastare Lade u drugu, i to dok je on radio. Kako su se snašli s ovim izazovom, pogledajte u videu.\nPrebaciti motor iz jednog auta u drugi, pravim mehaničarima nije prevelik izazov, pogotovo kada se radi o istim modelima vozila. No, učiniti to dok motor radi sasvim je druga priča.\nUpravo to palo je na pamet ovoj ekipi, pa su cijeli proces izveli i zabilježili za svoj YouTube kanal.


Primer dobre prakse: ŠOSO "Milan Petrović", Novi Sad\nPrimer 1: Škola za osnovno i srednje obrazovanje „Milan Petrović“, Novi Sad\nOva škola za obrazovanje dece sa smetnjama u razvoju je, po našem mišljenju, najrazvijenija ustanova ovog tipa u Srbiji i u regionu. Delegacije iz zemalja okruženja dolaze da se upoznaju sa radom ove škole.\nŠkolu pohađaju deca sa različitim smetnjama u razvoju i deca različitih uzrasta, od rođenja do uključivanja u društvenu zajednicu. Ova škola ima veoma širok spektar usluga podrške: predškolski tretman, osnovnoškolki program (celodnevna nastava, poludnevna nastava, kućna nastava, obrazovanje odraslih, individualna nastava, produženi boravak), srednja škola sa proširenom delatnošću, dnevni boravak, radni centar, servisni centar, edukativni kamp...\nDelatnost ostvaruju u Novom Sadu i u dislociranim odeljenjima. Škola ima bogate vannastavne aktivnosti, specijalizovane prostore za rad, primenjuje najsavremenije metode rada.\nOva ustanova se od početka devedesetih godina, kada je počela društveno- ekonomska kriza, kontinuirano prilagođavala aktuelnoj situaciji, zakonskoj regulativi i potrebama dece sa sametnjama u razvoju.\nOrganizacija „Pomoć porodici“ sa ovom ustanovom ima veoma dobru saradnju, a posebno sa mr Slavicom Marković, dugogodišnjom direktorkom ove ustanove koja je pružila veliki doprinos radu našeg tima. Saradnja sa ustanovom se nastavlja i dalje sa direktorkom Violetom Strahinjević i sa kolegama.\n*Tekst je preuzet iz publikacije grupe autora “Preporuke za unapređivanje rada škola za decu sa smetnjama u razvoju u Srbiji”. Preporuke su rezultat projekta „Da naše specijalne škole budu kao evropske“ koji se sprovodi NVO “Pomoć porodici” u okviru Erazmus+ programa Evropske unije.\nFoto ŠOSO "Milan Petrović", Novi Sad


"Mi nemamo u planu da zabranimo građanima kretanje" - BIGportal.ba\n19 Oktobra, 2020 19 Oktobra, 2020 063\nPredsednica Vlade Ana Brnabić izjavila je u nedelju da ne postoji plan da se građanima Srbije zabrani kretanje zbog novog talasa koronavirusa.\n“To ćemo izbeći, uspećemo na drugi način da preventivno delujemo kod trećeg talasa”, rekla je sinoć Brnabić gostujući na TV Pink.\n“Kao neko ko je predsednik Kriznog štaba moram da kažem da se to ne zaustavlja tako lako. Vidimo porast brojeva i sigurno je da ćemo u danima pred nama imati pogoršanje”, navela je Brnabić i ukazala da je važno da se zaštiti zdravstveni sistem.\nNa pitanje kako bi izgledao slom zdravstvenog sistema, Brnabić je rekla da bi to bilo isto kao u Njujorku, Italiji…a to znači da ne bi bilo mesta na intenzivnoj nezi, ne bi bilo anesteziologa…\n“Imamo toliko respiratora da verujem da ćemo ikada doći u situaciju da ih nema dovoljno. Međutim, ne možemo ponovo da priuštimo ponovo da sve bolnice budu kovid bolnice, moramo da lečimo i obolele od drugih bolesti”, rekla je Brnabić.\nNapomenula je da se privremena bolnicu u Areni otvara ne da zato što su bolnice pune, već da ne bi druge bolnice pretvarali u kovid bolnice.\nNa komentar da su glavni krivici za širenje epidemije i novi talas izlasci odnosno vlasnici lokala, splavova, i da izostaju kazne, Brnabić je upitala da li znate koliko morate da imate inspektra da kontrolišete sve kafiće.\nOna je odbacila tvrdnje koje kao razlog za izostanak kažnjavanja navode da je to zato što su neki vlasnici “vaši, a neki naši”.\n“Ovo je zajednička borba za sve nas, za sve građane, zdravstvene radnike, naplaćujemo prilične kazne”, rekla je Brnabić i ponovila da ne smemo da dozovlimo da nam sve bolnice budu kovid i dođemo u situaciju da ne možemo da lečimo ljude obolele od drugih bolesti.


RTCG - Radio Televizija Crne Gore - Nacionalni javni servis :: Svijet :: Razmjena bankarskih podataka sa još 18 zemalja\nŠVAJCARSKA ODOBRILA 12. 12. 2019. 08:49 >> 08:48 0\nRazmjena bankarskih podataka sa još 18 zemalja\nU utorak je Senat posredstvom Predstavničkog doma odobrio novu grupu zemalja za automatsku razmjenu finansijskih informacija (AEOI).\nMeđu novih 18 zemalja sa kojima će Švajcarska razmjenjivati ove informacije su Albanija, Azerbejdžan, Gana, Kazahstan, Nigerija, Oman, Pakistan, Peru, i druge.\nTurska je takođe bila na razmatranju, ali Senat je odlučio da još nije spreman za automatsku razmjenu. Nedavni upad Turske u Siriju stvorio je sumnju u njenu sposobnost da garantuje zaštitu podataka, prenosi Bankar.\nDo sada, Švajcarska prima finansijske podatke od 75 zemalja i dijeli podatke sa 63.\nTo zbog toga što pojedine nijesu ispunile zahtjeve za sigurnošću i povjerljivošću podataka (Bugarska, Kostarika, Rumunija, Kipar) ili su odlučile da ne primaju švajcarske podatke.\nNedavno su švajcarske vlasti otkrile da su zemljama porijekla ili prebivališta dostavile detalje o oko 3,1 miliona bankovnih računa koje drže stranci ili oni koji imaju fiskalno prebivalište u inostranstvu.\nZauzvrat je dobila podatke o bankarskim detaljima o oko 2,4 miliona računa koje imaju državljani/rezidenti Švajcarske u 75 partnerskih zemalja.


U organizaciji Regionalne razvojne agencije Srem i NP „Fruška gora“ u cetvrtak, 06.12.2018. godine u prostoru Info centra na Iriškom vencu, uprilicena je svecana primopredaja kombi vozila za 8 putnika, za potrebe unapredenja turisticke ponude NP „Fruška gora“. Ova aktivnost deo je projekta „Biciklistickim turizmom ka ruralnom i regionalnom razvoju Srema“, koji RRA Srem realizuje sa svojim partnerima, finansirana je sredstvima Švajcarske agencije za saradnju (SDC).\nSvecana primopredaja kljuceva kombija obavljena je izmedu Milana Mirica, direktora RRA Srem i Konstantina Plužarevica, zamenika direktora NP „Fruška gora“. Promociji su prisustvovali i zvanicni predstavnici donatora, na celu sa tim menadžerom, Džonom Galagerom.\nDirektori obe institucije, Milan Miric i Konstantin Plužarevic složili su se da ce ovo kombi vozilo u mnogome unaprediti turisticku ponudu, s obzirom da je turizam prepoznat kao jedna od najznacajnijih delatnosti u poslovanju Nacionalnog parka „Fruška gora“. To znaci da ce se ovim vozilom prevoziti raznovrsne grupe turista, na razlicite, mnogobrojne lokalitete ukljucujuci i lovišta, tokom cele godine. Takode, planiran je i prevoz od aerodroma do Nacionalnog parka, s obzirom na povecano interesovanje stranih turista za postojece izletnicke programe.Džon Galager, tim lider SDC Programa, pozitivno je ocenio razvojne i turisticke potencijale NP „Fruška gora“ i partnerstvo dva regionalna lidera u sprovodenju projekata, od znacaja za ceo region Vojvodine.\nS obzirom da je NP „Fruška gora“ kofinansirao projekat izradom tehnicke dokumentacije za infrastrukturno unapredenje Info centra na Iriškom vencu, treba napomenuti da su zapoceti radovi da se i taj prostor unapredi i postane reprezentativan za potrebe turista, posetilaca i svih zaposlenih u NP „Fruška gora“.


IZVINJENJE ZBOG TESTOVA - Japanorama\nJapanski premijer Šinzo Abe izvinio se zbog odlaganja primene novih testova za engleski jezik, kao dela prijemnog ispita na univerzitete. Testovi, planirani kako bi se poboljšalo znanje engleskog jezika kod studenata u Japanu, iznenada su stopirani i njihova primena odložena je do daljnjeg, što je izazvalo paniku kod budućih studenata, koji treba da imaju dovoljno vremena da se pripreme za nove testove. Testovi treba da se primene prilikom prijemnih ispita na privatnim univerzitetima u Japanu.\nJapan se nalazi pred ozbiljnim izazovima, kada je u pitanju izučavanje jezika, jer se uoči otvaranja zemlje za više stranih radnika, ali i sve većeg broja poseta turista Japanu koji se očekuju uoči i tokom Tokijske olimpijade, pokazalo mnogo manjkavosti u obrazovanju, kada su jezici u pitanju.\nVeliki problem predstavlja istovremeno nedostatak nastavnika japanskog jezika za strance, ali i loš system izučavanja jengleskog jezika u školama i univerzitetima u Japanu.\nNa udaru medija našao se i bivši minister obrazovanja Hakubun Šimomura, koga nezvanično optužuju da je umešan u nedozvoljene radnje sa privatnom kompanijom koja treba da obezbedi testove iz engleskog jezika za prijemne ispite na univerzitetima. Šimomura, visoki funkcioner vladajuće Liberalodemokratske partije, odbio je svaku vezu sa privatnim kompanijama, ali je ukazao na velike nedostatke u sistemu obrazovanja, u kome učenici srednjih škola i studenti univerziteta ni posle šest godina izučavanja engleskog jezika ne mogu da ga upotrebe ni u najobičnijoj konverzaciji.\nU Japanu su zapanjeni lošim znanjem engleskog jezika, koje pokazuju studenti univerziteta, jer je bolje znanje stranih jezika neophodno za dalje jačanje turizma, ali i brže uključivanje novih radnika iz inostranstva u japansku privredu, što je, inače, politika vlade od koje se očekuje mnogo u Japanu.


Efekti korona virusa na poslovanje kompanija u Srbiji: Kako sanirati štetu?\nIako je zdravstvo u ovakvoj situaciji na prvoj liniji fronta, ekonomska stabilnost je od izuzetne važnosti i ukoliko se ne posvetimo očuvanju privrede – uticaj korona virusa na sve nas će biti daleko veći.\nZbog toga bi, osim što iz dana u dan pratimo broj obolelih, izlečenih i preminulih (nažalost), trebalo da na adekvatan način pratimo i ekonomske posledice – iako je situacija neizvesna, te je trenutno nemoguće praviti konkretne planove za vremenski period duži od jedne nedelje (ili, pak, mesec dana u nekim slučajevima).\nKakvi su efekti vanrednog stanja na poslodavce?\nIzolacija i policijski čas jesu adekvatne mere za zaštitu stanovništva od virusa, ali je činjenica da će njihov trag ostati duboko urezan u privrednim nišama koje su u direktnoj vezi sa samim stanovništvom.\nKompanije su se time našle u situaciji u kojoj je neophodno napraviti adekvatan balans između troškova i ostvarenih prihoda, planiranih budžeta i planiranih aktivnosti. Krizni menadžment je uzeo maha, budžeti se stopiraju, aktivnosti otkazuju i time lančano prenose uticaj i na sve svoje partnere i saradnike.\nI zbilja, zaista je teško proceniti razmere uticaja korona virusa na privredu, ali ono što je izvesno jeste da ćemo svi pretrpeti ozbiljan udarac. Ne postoji delatnost koja neće osetiti posledice na svojoj koži, direktno ili indirektno.\nMeđutim, glavno je proceniti kako da se postavimo pa da udarac što manje zaboli.\nU suštini, važan je opstanak, a koje kompanije će istrajati pokazaće samo vreme i koliko su postupci oprezni u vremenu koje dolazi. Veliki izazov adaptacije leži u tome što sa rastom i razvojem kompanije rastu i fiksni troškovi koji su zapravo ključni za odvijanje budućih događaja. Prihodi se smanjuju dok troškovi ostaju na istom nivou, a moraju se regulisati.\nTi troškovi već sada predstavljaju ozbiljno opterećenje za kompanije, pri čemu je od izuzetne važnosti reakcija koju ona preduzima da se prilagodi. Porezi, plate, zakupi kancelarija, krediti i sl. samo su neki od faktora sa kojima treba izaći na kraj. Mere su gotovo uvek drastične i često se odnose na optimizaciju troškova kroz racionalizaciju radne snage, ali ja lično smatram da je neophodno da se radna mesta sačuvaju (iako to nije uvek moguće) kada se desi nešto nepredviđeno zarad stabilnosti na tržištu rada.\nIpak, kako plate prednjače kao trošak koji je izrazito visok, a još ako je radno mesto vezano za direktno generisanje novca (kog trenutno nema u dovoljnoj meri), onda je cena rada praktično skuplja nego pod uobičajenim okolnostima. Mnogi zaposleni nemaju jasnu sliku da porezi i doprinosi čine oko 65% njihove zarade koja ide na teret poslodavca. Ovo znači da za poslodavca plata ne predstavlja samo iznos koji uplaćuje na račun radnika već i dodatnih 65% od tog iznosa.\nDobra strategija u vreme krize itekako doprinosi dugoročnoj Employer Branding strategiji\nMere stabilizacije koje su neke kompanije preduzele su vrlo stroge, ali i solidarne – sve u skladu sa njihovom strukturom i sa ciljem ublažavanja posledica krize.\nVeliki broj kompanija pokušava da zadrži headcount, a očuvanje broja zaposlenih direktno doprinosi reputaciji kompanije. Praktično se otvara nova pod kategorija koju slobodno možemo nazvati “krizni Employer Branding”, a koji će itekako pokazati rezultat (pozitivan ili negativan) kada se slegne prašina.\nKako bih to bolje objasnio, navešću pozitivan primer kriznog menadžmenta kod firme sa oko 50 zaposlenih koja je, kako bi sačuvali sva radna mesta, privremeno umanjila plate na višem hijerarhijskom nivou kako bi između ostalog sprečila otpuštanje radnika na nižim pozicijama.\nRazumevanje je veliki faktor i izuzetno je značajan napor svih uključenih u organizaciji kako bi se očuvala stabilnost, barem za neki period. Činjenica je da jedni bez drugih ne mogu, te je ovakav postupak vrlo smislen. Takođe, obustavljena su i sva dogovorena povećanja i planirani bonusi dok se situacija ne stabilizuje.\nZašto je ovakav postupak ipak pozitivan?\nAko bi menadžment odbacio privremeno umanjenje, došlo bi do otpuštanja zaposlenih radi smanjenja troškova. Ovim postupkom bi se narušio ekosistem organizacije iako bi ona finansijski delovala stabilno u narednom periodu. Ovakva mera bi donela samo trenutno olakšanje, jer onog trenutka kada kriza prođe taj isti menadžment će ponovo morati da zapošljava kadrove na pozicijama koje je mogao sačuvati.\nProblem nije samo u pronalaženju kvalitetnog kadra već i u njihovoj adaptaciji na način funkcionisanja same organizacije. Na taj način bi se stvorio veliki napor da se ponovo uspostave procesi i da se operativno funkcionisanje nastavi na visokom nivou.\nIako situacija deluje bezizlazno, postoje mere koje svi poslodavci mogu preduzeti\nJasno je da je prva reakcija za vreme vanrednog stanja poslati zaposlene da rade od kuće. Naravno, to funkcioniše samo u pojedinim industrijama, u prvom planu u IT-ju. Međutim, koje mere ostaju velikim sistemima koji ne mogu da obezbede svim radnicima rad od kuće? Retail, distribucija, telekomunikacije – za ove kompanije izazov je drugačiji.\nSada, dakle, govorimo o sistemima koji broje i do hiljadu, a i više zaposlenih sa kompleksnom mrežom rada. Retaileri robe široke potrošnje se hrabro bore, iako ostvaruju prihode (čak i povećanja) izlažu svoje zaposlene zdravstvenim rizicima i moraju preduzeti mere koje se prvenstveno tiču higijene i očuvanja zdravlja. Jasno je da zbog svih nas oni moraju da rade i hvala im na tome.\nNjihov “krizni Employer Branding” se odnosi na omogućavanje funkcionisanja u samim marketima, a neke od mera koje su preduzeli su odstojanje u redovima na kasi, redovna higijena, reorganizacija i prilagođavanje rada po smenama.\nJoš jedan adekvatan primer pronašao sam i u kompaniji koja se bavi telekomunikacijama. Suštinski, ovo jeste branša koja nudi specifične usluge koje nisu od presudne važnosti kao što je to slučaj sa retailerima robe široke potrošnje, ali njihova reakcija na krizu bila je vrlo pozitivna.\nOni su, pored toga što su korisnicima otključali kanale kao odgovor na #stayhome izazov, pazili i na zaposlene koji se bave prodajom u šopovima. Organizovali su svoj rad tako što su smanjili broj radnika u toku radnog vremena u šopu, a samim tim se i otvorila mogućnost za različit raspored dolazaka na posao. I sada, umesto da veliki broj ljudi radi u dve smene, radi po troje ljudi u jednoj smeni. Međutim, ključan je raspored rada – prodavci rade jedan dan, pa zatim dva ne rade.\nNa taj način ostaju operativni kako bi bili na raspolaganju svojim korisnicima, a njihov workflow je optimizovan u skladu sa situacijom na tržištu i u zemlji. Međutim, ovakav način rada je neophodno konstantno pratiti i prilagođavati novim odredbama vlasti koje imaju za cilj očuvanje zdravlja.\nI, za kraj, ponovio bih još jednom misao sa početka teksta: sa punim pravom tema broj jedan našeg informisanja je isključivo zdravstvena stabilnost. Međutim, hajde da ne zaboravimo u potpunosti i ekonomiju tj. privredu koju ne smemo da zanemarimo tokom ovog perioda.\nČuvajmo jedni druge u svakom smislu i budimo odgovorni.\nSvoje iskustvo Nenad je stekao radeći u oblasti marketinga. Jedan je od osnivača i direktor kreativne agencije Storyline koja se bavi kreiranjem sadržaja u modernom biznisu. Zajedno sa svojim timom iza sebe ima mnoštvo zanimljivih projekata, uspešno realizovanih za domaće i inostrane klijente. Dizajn, employer branding strategije, osmišljavanje i implementacija kampanja su oblasti na kojima svoju reputaciju gradi agencija Storyline..


20-05-2019 09:17 Svet Planeta\nHuavej (Foto: Jutjub)\nAmerički tehnološki gigant Gugl saopštio je u nedelju (19.5.) da povlači licencu Huaveju za korišćenje Androida, operativnog sistema za mobilne telefone. Ukoliko do toga dođe, kineska kompanija moraće da koristi softversku verziju sistema sa otvorenim kodom.\nNovi pametni telefoni Huaveja više neće imati pristup uslugama kao što su DŽimejl, mape i Jutjub, kao i bezbednosna ažuriranja (update).\nIpak, ljudi koji već poseduju Huavej telefone moći će da koriste i ažuriraju aplikacije koje su već preuzeli.\nProšle sedmice, američki predsednik Donald Tramp potpisao je odluku kojom se američim kompanijama zabranjuje da koriste telekomunikacijsku opremu koju su napravili „strani protivnici“, odnosno firmama za koje se smatra da predstavljaju rizik po američku nacionalnu bezbednost. Tramp je kinesku kompaniju time praktično stavio na crnu listu uskraćujući joj pristup tržištu SAD i istovremeno ograničavajući mogućnost prodaje američkih kompanija.\n„Mi se pridržavamo tog naloga i razmatramo moguće posledice“, izjavio je portparol Gugla.\nHuavej: „Spremni smo za to“\nKompanija Huavej dospela je pod ogroman pritisak SAD nakon što su se pojavile informacije da ona dozvoljava kineskim obaveštajnim agencijama da koriste tzv. „bekdors“ u softveru. Na te optužbe hitno je odgovorilo ministarstvo spoljnih poslova osuđujući „zapadnu histeriju“ oko Huaveja.\nOsnivač i generalni direktor firme Ren Žengfej odbacuje pritisku SAD. On je prošle nedelje izjavio da se njegova kompanija „već pripremila za ovako nešto“.\n„Nismo uradili ništa što krši zakon“, rekao je Ren japanskom dnevnom listu „Nikei“. „Očekujemo da bi rast Huaveja mogao da se uspori, ali samo neznatno“.\nPrema izveštajima američkih medija, Huavej je već razvio sopstveni operativni sistem koji će početi da koristi u slučaju da izgubi pristup Guglovim i Majkrosoftovim uslugama.\nPročitajte OVDE kakav će to ukaz potpisati Tramp a tiče se kineskog giganta.


Lukašenko: Belorusija neće ostati po strani u slučaju rata Ukrajine i Rusije - 29.11.2021, Sputnik Srbija\nLukašenko: Belorusija neće ostati po strani u slučaju rata Ukrajine i Rusije\nZapadne države su iznele tezu da Rusija ima plan da napadne Ukrajinu, saopštio je predsednik Belorusije Aleksandra Lukašenko i pozvao ih da to i dokažu. 29.11.2021, Sputnik Srbija\n"Još jednom naši "partneri", kao ih nazivaju u Rusiji, naši rivali, neprijatelji pokušavaju da podignu Rusiju. Zato su i smislili tezu da Rusija namerava da napadne Ukrajinu. Ako namerava - stavite činjenice na sto i potvrdite ovu tezu", rekao je Lukašenko na sednici za pitanja koja se tiču bezbednosti.On je dodao da Zapad koristi migrante za obuzdavanje beloruske vojske u slučaju konflikta sa Rusijom. On je upozorio da, ako dođe do sukoba na rusko-ukrajinskoj granici ili u Donbasu beloruska vojska neće ostati po strani."Oni se, verovatno, brinu, što je kod nas smanjen dotok migranata, jer su koristili te ljude da reše svoje unutrašnje probleme i drže nas u neizvesnosti. Oni odlično znaju: ako Ukrajina samo pokuša da izazove rat sa Rusijom, Belorusija neće ostati po strani, zato belorusku vojsku treba obuzdavati, držati na zapadnoj granici", rekao je beloruski predsednik.Podsetimo, nekoliko hiljada migranata poslednjih nedelja se okupilo na granici Belorusije i Poljske u nadi da će stići do zemalja Evropske unije. Poljske vlasti pojačale su graničnu bezbednost, kon centrisale vojsku i osujetile pokušaje ilegalnih imigranata da uđu u zemlju, okrivljujući Minsk za migrantsku krizu. Sve ove optužbe Belorusija demantuje, tvrdeći da Poljska nasilno proteruje migrante na teritoriju belorusije i veštački zaoštrava situaciju sa izbeglicama.\n"Još jednom naši "partneri", kao ih nazivaju u Rusiji, naši rivali, neprijatelji pokušavaju da podignu Rusiju. Zato su i smislili tezu da Rusija namerava da napadne Ukrajinu. Ako namerava - stavite činjenice na sto i potvrdite ovu tezu", rekao je Lukašenko na sednici za pitanja koja se tiču bezbednosti.\nOn je dodao da Zapad koristi migrante za obuzdavanje beloruske vojske u slučaju konflikta sa Rusijom. On je upozorio da, ako dođe do sukoba na rusko-ukrajinskoj granici ili u Donbasu beloruska vojska neće ostati po strani.\n"Oni se, verovatno, brinu, što je kod nas smanjen dotok migranata, jer su koristili te ljude da reše svoje unutrašnje probleme i drže nas u neizvesnosti. Oni odlično znaju: ako Ukrajina samo pokuša da izazove rat sa Rusijom, Belorusija neće ostati po strani, zato belorusku vojsku treba obuzdavati, držati na zapadnoj granici", rekao je beloruski predsednik.\nPodsetimo, nekoliko hiljada migranata poslednjih nedelja se okupilo na granici Belorusije i Poljske u nadi da će stići do zemalja Evropske unije. Poljske vlasti pojačale su graničnu bezbednost, kon centrisale vojsku i osujetile pokušaje ilegalnih imigranata da uđu u zemlju, okrivljujući Minsk za migrantsku krizu. Sve ove optužbe Belorusija demantuje, tvrdeći da Poljska nasilno proteruje migrante na teritoriju belorusije i veštački zaoštrava situaciju sa izbeglicama.\n25 Novembar 2021, 19:55


Prikazivanje članaka po tagu prostata - Radio televizija Bor\nPrikazivanje članaka po tagu prostata\nNastavljena akcija preventivnih zdravstvenih pregleda\nBOR - U Opštoj bolnici u Boru nastavljena je akcija preventivnih, besplatnih pregleda, koju je pre nešto više od mesec dana pokrenulo Ministarstvo zdravlja.\nPacijenti su, bez zakazivanja, participacije ili zdravstvene knjižice, samo uz ličnu kartu, mogli da obave pregled kog ginekologa, ultrazvuk stomaka ili proveru kancera prostate za muškarce starije od 50 godina.\nPrema rečima direktora Opšte bolnice, Gorana Joksimovića, ovakav vid preventivnih pregleda je izuzetno značajan, jer rano otkrivanje bolesti, posebno karcinoma, može da spase život pacijentu.\nPregledano je više od 140 pacijenata, dvostruko više nego sredinom septembra kada je akcija organizovana prvi put. Besplatni preventivni pregledi biće nastavljeni i u narednom periodu, a Ministarstvo zdravlja odlučivaće o tome koji će specijalisti biti na raspolaganju građanima.


Dibala doneo odluku i saopštio je Juventusu! - Sportske.net\nPuno se ovih dana govori o sudbini argentinskog fudbalera.\nNakon neuspeha u Nemačkoj, Junajted poslao ponudu u Francusku!Junajted se sprema za "život posle De Hee", prva meta Italijan!Barzalji ima ideju, da li ćemo nakon "BBC" gledati "RRR"?Apenini bruje, Klop i Juve?Alveš ljut na Juventus, otkrio kako je prevaren!\nPaulo Dibala je svojevremeno u Juventus stigao kao veliko pojačanje iz Palerma.\nImao je blistavih trenutaka u dresu "Stare dame", ali je imao i "žute minute", pa je često bio na udaru kritika, ali i u nemilosti trenera Alegrija.\nDolazak Kristijana Ronalda je samo pogoršao njegovu situaciju u klubu, pa se u drugom delu sezone na izmaku povela priča da bi mogao da promeni sredinu.\nPojavio se Inter kao jedna od favorita za njegov potpis, ali je ta opcija u međuvremenu odbačena, sada su u igri madridski Atletiko i Mančester junajted.\nOba tima mogu da mu ponude veliku platu, a da pritom ispoštuju i uslove "Bjankonera" kada je obeštećenje u pitanju, a čitavu priču o njegovom odlasku iz kluba podgrejao je Gustavo Dibala, agent i brat popularnog "La Hoje".\nOn je izjavio da postoji velika šansa da argentinski fudbaler napustio redove "Stare dame" i da mu je neophodna promena.\nIpak, sada se oglasio i Paulo Dibala, koji je demantovao reči svog brata.\n"Moj brat je pričao u svoje ime.\nParatići zna šta želim sledeće godine, želim da igram ovde. Tako da onda stvari ne zavise od mene. Juventus mora da napravi izbor sa novim trenerom koji će doći. Ali neka čitavu društvo zna, sledeće godine želim da ostanem ovde.\nImam puno poštovanje za ovaj dresi za ove navijače i zbog toga ću uvek govoriti samo o Juventusu, ne o drugim timovima, jer mi se to čini kao nedostatak poštovanja", istakao je Dibala.


Banjević: Air Serbia će biti apsolutni monopolista na tržištu, ponudu Mijača ne treba lako odbaciti :: Drugačija radio veza\n28.12.2020. 12:15 ➔ 15:04\nBanjević: Air Serbia će biti apsolutni monopolista na tržištu, ponudu Mijača ne treba lako odbaciti\nGost današnje "Drugačije radio veze" bio je Živko Banjević.\nDoskorašnji izvršni direktor Montenegro Airlinesa i čovjek koji je u crnogorskom avioprevozniku proveo 17 godina, govorio je o odluci Vlade da ugasi kompaniju i formira novu, o značaju MA za Crnu Goru i crnogorsku ekonomiju, ponudi Veselina Mijača i njenom odbijanju...\nJe li gašenje kompanije pravi i najbolji potez koji je Vlada mogla povući, pitao je autor emisije Darko Šuković.\nGašenje MA uopšte nije trebalo da bude opcija, jer postoji zakonski osnov da se kompanija spasi, smatra Banjević.\n"Gašenje MA je trebalo da bude posljednja opcija, ali tek kad se stvore uslovi da se prava prenesu na neku kompaniju", dodaje Banjević, koji smatra da će nastati nemjerljiva šteta za turističku privredu.\nOdluka je donešena brzopleto, dodaje on.\nBanjević ne negira da je u kompaniji postojao problem likvidnosti.\n"Radilo se na trajnom rješenju i donešenja je odluka da se napravi plan konsolidacije", kazao je on.\nPotencira se da ništa nije urađeno da se riješe problemi, a to nije tačno, kaže Banjević.\n"Ne radi se o prostom sipanju para, nego se ulaže u sanaciju dugova u razvoj MA, restrukturiranje same kompanije", kaže on.\nZašto ministar kapitalnih investicija Mladen Bojanić, potpredsjednik Vlade Dritan Abazović i premijer Zdravko Krivokapić insistiraju da je riječ o državnoj pomoći i da se više ne može tako, pita autor emisije.\n"Moj stav je da ovo nema veze sa državnom pomoći i da je MA mogao da bude ne spašen nego restrukturiran", navodi Banjević.\nAko se desi gašenje i prekid rada kakve štete MA trpi?\n"Meni je izuzetno teško kad o tome treba da govorim. MA gubi status redovnog prevoznika, biće isključen iz rezervacionog sistema, gubi slotove. Sva tri embrajera su uzeta na bazi lizinga... MA ostaje bez ljudi i licenciranog kadra u čije su školovanje uložena ogromna sredstva", kaže Banjević.\nJe li gašenje MA interes Crne Gore ili Air Serbia?\n"Ne mogu da tvrdim da je ovdje bilo nekakve namjere.\nNajveću korist ima Air Serbia, ne optužujem nikog ni za šta. Air Serbia će biti apsolutni monopolista na tržištu, nadam se da će se naći rješenje za Montenegro Airlines", navodi Banjević.\nNeprisustvo MA na tržištu znači da će to tržište da poklopi konkurencija, dodaje on.\nGrupacija Savana dostavila Vladi ponudu za kupovinu Montenegro Airlines-a\nVuković: Zahvaljujući patriotizmu Veselina Mijača, imamo realnu šansu da spasimo MA\nBojanić odgovorio Mijaču: Nemoguće prihvatiti ponudu za MA, ako ponudite zakonito rješenje razmotrićemo ga\nKomentarišući ponudu Veselina Mijača za Montenegro Airlines, Banjević kaže da je to hrabra inicijativa koja ga je obradovala.\n"Ja apelujem na sve strane da se iscrpe sve mogućnosti i da se jedna ovakva ponuda sprovede u djelo. Ovu ponudu nikako ne treba lako odbaciti", kaže on.\n"Ako nećemo da sprovedemo zakon dajte da potrošimo 50 miliona da se pomogne MA a ne da se ugasi", napominje Banjević.\nOgromni doprinos je bio MA u periodu prvog talasa korone, kaže Banjević.\nUpitan vjeruje li ipak u srećan kraj ove priče, Banjević kaže da je MA bio i ostaće dio crnogorskog nacionalnog indentiteta.\n"Po prirodi sam optimista, nadam se da će uspjeti na neki način da se nađe rješenje", zaključuje Banjević.


Ministarstvo unutrašnjih poslova Republike Srpske podiglo je nivo bezbjednosti u Srpskoj zbog informacija da bi pojedini radikalni krugovi mogli ugroziti institucije Srpske ili mjesta određena za glasanje na referendumu o Danu Republike.\nNa svim putevima u Republici Srpsko do ponoći biće zabranjen saobraćaj za teretna vozila ukupne mase veće od tri i po tone.\nZbog održavanja referenduma o Danu Republike Srpske i eventualne potrebe za izdavanjem ličnih dolumentata mjesta za izdavanje ličnih dokumenata MUP -a Srpske radiće i danas od 7.00 do 19.00 časova.\nOtvoren info-centar EU u Banjaluci\nU Banjaluci je otvorena kancelarija EU info-centra, kao dio mreže informativnih centara koji se otvaraju širom BiH.\nŠef Delegacije EU u BiH Lars-Gunar Vigemark rekao je novinarima, povodom otvaranja EU info-centra, da takav centar već postoji u Sarajevu i Brčkom, a da će tek biti otvoren EU info-centar u Mostaru, istakavši da služe građanima, medijima, akademskoj zajednici i svima koji žele da se informišu i postave određena pitanja EU i o Uniji.\nVigemark je podsjetio da su prije dva dana zemlje članice Unije dale zeleno svjetlo aplikaciji BiH za članstvo, navodeći da će nakon ovog formalnog otvaranja tog centra usijediti niz aktivnosti i djelovanja koji će približavati EU građanima, pojašnjavati šta je to Unija.\nOn je istakao da postoji mnogo interesovanja građana o Uniji. "Na nama je da sve pojasnimo i približimo", kaže Vigemark.\nZamjenik gradonačelnika Banjaluke Јasna Brkić rekla je da je ovo regionalna kancelarija i da je njeno otvaranje važan događaj za Banjaluku.\n"Vjerujem da će naši sugrađani, posebno mladi, koje više interesuju stvari o EU, ovdje potražiti informacije koje ih interesuju. Dobro je i to što će lica koja će raditi u ovoj kancelariji biti i na terenu i pružaće informacije i kroz razne vrste kampanja", navela je Brkićeva.\nŠarović: Od 1. januara poslovanje u skladu sa adaptiranim SSP-om\nMinistar spoljne trgovine i ekonomskih odnosa BiH Mirko Šarović rekao je da će BiH, najvjerovatnije, od 1. januara naredne godine poslovati u skladu sa adaptiranim Sporazumom o stabilizaciji i pridruživanju.\nOn je pojasnio da se adaptirani SSP nalazi u proceduri u Predsjedništvu BiH, nakon čega se očekuje da Parlamentarna skupština BiH izvrši njegovu ratifikaciju.\n"Kada je riječ o adaptaciji SSP-a već smo ga ispregovarali. Zemlje članice EU će vjerovatno to učiniti do kraja godine, jer sada svaka posebno vrši proceduru njegovog prilagođavanja, kada je u pitanju BiH, a u odnosu na ulazak Hrvatske u EU", rekao je Šarović na panelu "100 najvećih u BiH na putu ka EU", koji su organizovale "Privredna štampa" i "Poslovne novine" u saradnji sa Spoljnotrgovinskom komorom BiH.\nU vezi sa adaptacijom SSP-a, Šarović je izrazio veliki optimizam, jer je, kako je rekao, razgovarao sa mljekarima, za koje smatra da će uspjeti da prebrode tu prepreku i veću konkurenciju koja će postepeno da dođe u roku od dvije odnosno tri godine, jer je riječ o faznom prilagođavanju.\n"Mljekari moraju da se suoče sa konkurencijom od nekih 4.500 tona mlijeka na godišnjem nivou, koje će biti bez carina i biće jeftinije prosječno 30 feninga u odnosu na domaće mlijeko, ali ja mislim da oni mogu da prevaziđu tu prepreku", istakao je Šarović.\nOn je podsjetio na činjenicu da Srbija napreduje ka EU, što znači da BiH čeka ista procedura kao kada je Hrvatska ulazila u Uniju - nova liberalizacija, odnosno vjerovatno nova priča o adaptaciji SSP-a.\n"Sa Srbijom imamo sve nanovo da radimo i ponovo ćemo pričati o kvotama o mlijeku i ostalim stvarima. Spremamo se za takvo nešto i prilagođavamo. Naravno, nije to jednostavno, ali to je nešto što apsolutno stiže", naveo je Šarović.\nPrema njegovim riječima, liberalizacija je neizostavan proces koji svi u BiH treba da prihvate, jer nikakve granice, carine i nikakvo zatvaranje ne može riješiti pitanje ekonomije i napretka zemlje.\nŠarović smatra da će upravo ta liberalizacija jednog dana dovesti BiH do punopravnog članstva u EU, dodavši da je naredna godina ključna za BiH, jer se očekuje da zemlja dobije kandidatski status.\nPredsjednik Spoljnotrgovinske komore BiH Bruno Bojić rekao je da je EU najznačajniji spoljnotrgovinski partner BiH, a obim spoljnotrgovinske razmjene sa Unijom prošle godine iznosio je 70 odsto, s tim da je pokrivenost uvoza izvozom iznosila 62 odsto.\nPrema njegovim riječima, BiH je interesantna zemlja EU, posebno u političkom smislu, ali su joj interesantni i resursi, odnosno potencijali sa kojima obiluje BiH - energetski, prehrambeni, a tu su i vodni potencijal, turizam, šume.\n"Treba se fokusirati na to da preduzeća iz BiH izdrže konkurentske pritiske EU", istakao je Bojić, podsjetivši da Unija obilato daje podsticaje pojedinim proizvođačkim sektorima, a posebno prehrambenoj industriji.\nOn smatra da bi fondovi EU, koji se ne koriste dovoljno, mogli biti od velike koristi privrednicima iz BiH, jer bi ta sredstva pomogla u tehnološkoj promjeni firmi, te da se popravi infrastruktura zemlje, ali i da se investira u turističke potencijale.\nPrema njegovim riječima, BiH ima šansu u EU, jer ima kvalitetne proizvode, a Komora će i dalje zastupati privrednike, preko svojih asocijacija pomagati im, ali će i tražiti od nadležnih u BiH da se radi na poboljšanju poslovnog ambijenta u BiH.\nPredstavnik Vijeća stranih investitora u BiH Branimir Muidža rekao je da, prema nekim ranijim podacima, 71 odsto članica Vijeća smatra da je poslovni ambijent u BiH nepredvidiv, što je neophodno promijeniti, da u zemlji treba uspostaviti vladavinu prava, stabilnost, predvidivost poreza, te jasan put.\n"Direktna strana ulaganja od 2007. godina opadaju iz godine u godinu. Sa 1,2 milijarde evra, trenutno su na nivou od oko 250 miliona evra. Ipak, privrednici se ne predaju, daju konktretne preporuke", kazao je Muidža.\nPrema njegovim riječima, u posljednje dvije godine, od kada se krenulo sa Reformskom agendom, strani investitori osjete ozbiljan pristup, odnosno da se zaista krenulo u reforme.\nIzvršni direktor za ekonomska pitanja "Bimala" iz Brčkog Ševal Suljkanović rekao je da se uspješnost ove firme ogleda u kvalitetu njenih proizvoda i komercijalnom iskustvu koje se prenosi na mlade.\n"Osnovni postulat firme je `kvalitet ne dozvoljava kompromis` i to je razlog uspjeha", istakao je Suljkanović i dodao da je to razlog što se proizvodi "Bimala" nalaze na tržištu EU, a posljednje vrijeme i na tržištu Turske, Kine i Malezije.\nVučić: Zašto Zapad ćuti o porukama iz BiH?\nPremijer Aleksandar Vučić kaže za B92 da je dobio poruke od svjetskih lidera da ne reaguje na retoriku iz BiH, ali da je nejasno zašto to nije govori javno.\nPremijer Srbije je u Njujorku za TV B92 rekao da je dobio "bezbroj poruka" od velikih i manjih lidera da ne obraća pažnju na izjave Sefera Halilovića.\n"Kažu da je on nebitan, da je ludak. Ipak, zašto niko ne reaguje, ni sa Zapada, ni iz BiH. Pitam zašto to ne kažu u javnosti. Zato što, ima ne malo onih koji dijele njegove stavove", rekao je Vučić.\nIncko: Ustavni sud zabranio referendum, nema potrebe da i ja to uradim\n"Bonska ovlaštenja postoje, ali Ustavni sud BiH je zabranio referendum u Republici Srpskoj i nema potrebe da ja to isto uradim", rekao je visoki predstavnik Valentin Incko za BHT1.\nValentin Incko (Foto: www.ohr.int)\nOn je rekao da nema nikakve potrebe za referendumom, dok istovremeno političari iz Banje Luke najavljuju da će izmijeniti Zakon o praznicima u skladu sa nalozima Ustavnog suda BiH.\n"Referendum nema ustavnu podlogu, on nema snagu. Puno će koštati, a neće biti nikakvih pravnih posljedica", rekao je Incko, prenosi portal Kliks.\nVisoki predstavnik nije odgovorio na pitanje na koji način će se postaviti prema predsjedniku RS Miloradu Dodiku ukoliko referendum bude bio sproveden.\nIncko je istovremeno osudio agresivnu i prijeteću retoriku do koje je došlo nakon nedavne prijeteće izjave Sefera Halilovića upućene Republici Srpskoj rekavši da ne dozvoljava razgovor o ratu, jer njega jednostavno neće biti.\nNa sjevernoj Zemljinoj polulopti danas počinje jesen, a u isto vrijeme za stanovnike na južnoj hemisferi počinje proleće.\nЈesen na sjevernoj hemisferi počinje u 16.21 časova i trajaće 89 dana.\nNa dan jesenje ravnodnevice obdanica i noć nisu jednake dužine, jer Zemlja posjeduje atmosferu, koja prividno uzdiže Sunce iznad horizonta, navode iz Astronomskog društva "Ruđer Bošković".\nZima za stanovnike sjeverne hemisfere počinje 21. decembra.\n"Ne podržavamo referendum, ali podržavamo teritorijalni integritet Srpske"\nPremijer Srbije Aleksandar Vučić je rekao da je Srbija protiv održavanja referenduma u Republici Srpskoj, ali da podržava teritorijalni integritet Srpske unutar BiH.\nGostujući na Institutu "Ist Vest" rekao je da je bilo veoma teško javno iznijeti takav stav, ali da je srpska Vlada to ipak učinila.\n- Na ceremoniji otvaranja novog auto-puta u Banjaluci to sam rekao grupi od oko 5.000 Srba i pozvao ih na smirivanje situacije. Istinu govoreći, nisam čuo ostale lidere sa Balkana da kažu nešto slično tome - rekao je Vučić.\nDodao je da nema nikakav problem da kaže da Vlada Srbije nije podržala održavanje referenduma i da je to jasan stav srpske Vlade, s kojim se saglasio i predsednik Republike. Naveo je da Srbija podržava teritorijalni integritet Bosne i Hercegovine, kao i Republike Srpske unutar BiH, u skladu sa Dejtonskim mirovnim sporazumom.\n- To je jasno stanovište Srbije koje je veoma lako razumjeti i smatram da je to odgovoran i ozbiljan stav - rekao je Vučić.\nCIK: Pravosnažna odluka o zaključivanju centralnog biračkog spiska\nCentralna izborna komisija BiH saopštila je da je odluka o zaključivanju centralnog biračkog spiska, pa i izvoda iz biračkog spiska za glasanje izvan BiH putem pošte, pravosnažna od 25. avgusta.\nNakon pravosnažnosti odluke o zaključivanju centralnog biračkog spiska, CIK je primila određen broj prijava pojedinaca i političkih subjekata u kojima navode da je došlo do prijave za glasanje izvan BiH /glasanje putem pošte/, bez znanja osobe koja je prijavljena, odnosno da je navodno došlo do zloupotrebe ličnih dokumenata.\nCIK je potvrdio da će kompletnu informaciju uz prateću dokumentaciju za svaki pojedinačni slučaj dostaviti Tužilaštvu BiH na nadležno postupanje.\n"Zbog navedenog, obavještavamo javnost da će ovim osobama biti omogućeno biračko pravo. Sve osobe registrovane da glasaju izvan BiH, bez obzira da li su se registrovale lično ili je to neko drugi uradio u njihovo ime, mogu ostvariti biračko pravo u opštini prebivališta u BiH na biračkom mjestu za glasanje na nepotvrđenim glasačkim listićima. Ovi glasački listići brojaće se u Glavnom centru za brojanje u Sarajevu i ukoliko se desi da je za istu osobu stigao glasački paket i iz inostranstva, brojaće se samo oni glasački listići iz BiH", saopšteno je iz CIK-a.\nU CIK-u kažu da su predstavnici Komisije 20. septembra održali sastanak sa predstavnicima Koalicije za slobodne i poštene izbore "Pod lupom", na kojem je bilo riječi o izvještaju Koalicije o primijećenim mogućim nepravilnostima u izbornom procesu.\nTom prilikom, skrenuta im je pažnja da svaka prijava o eventualnoj nepravilnosti mora sadržavati normu iz Izbornog zakona BiH koja je prekršena, ime počinioca i dokaz o počinjenju prekršaja.\n"Tek tada CIK BiH može po službenoj dužnosti da pokreće postupke. Sva ostala zapažanja koja eventualno ukazuju na činjenje krivičnog djela, trebalo bi da budu dostavljena nadležnom tužilaštvu, a Centralnoj izbornoj komisiji BiH tek na znanje", navedeno je u saopštenju.\nGlasačka mjesta na referendumu biće otvorena od 07:00 do 19:00 časova\nGlasačka mjesta za sprovođenje republičkog referenduma, u nedjelju biti otvorena od 07:00 do 19:00 časova.\nGlasački listićFoto: RTRS\nRepublička komisija će na svaka dva časa saopštavati izlaznost na republičkom referendumu.\nRepublička komisija za sprovođenje referenduma objaviće prve nezvanične rezultate republičkog referenduma odmah nakon prikupljanja rezultata glasanja od strane opštinskih i gradskih komisija, a najkasnije 48 sati od zatvaranja glasačkih mjesta.\nNaglašavamo da je ispunjavanje glasačkog listića na glasačkom mjestu tajno, glasanje je tajno i lično.\nNi jedno lice ne smije ometati glasača koji ispunjava glasačke listiće, niti rad opštinske ili gradske komisije za sprovođenje referenduma.\nZakon o referendumu i građanskoj inicijativi Republike Srpske utvrđuje pitanje javnosti postupka i kampanje putem sredstava informisanja, navodi se u saopštenju predsjednika Republičke komisije Siniše Karana.\nSvi građani Republike Srpske sa pravom glasa mogu besplatnom SMS porukom, upućenom na broj 065 1244, da dobiju obavještenje o glasačkom mjestu na predstojećem referendumu.\nUspostavljeni SMS servis za korisnike "M:tela" biće aktivan do 25. septembra, a koristi se na način da se u tekst poruke upiše jedinstveni matični broj glasača i pošalje na broj 065 1244.\nNarodne: Izetbegović podnosi apelaciju za ukidanje naziva Republika Srpska?\nBošnjački član Predsjedništva BiH Bakir Izetbegović planira da podnese novu apelaciju Ustavnom sudu, kojom će pokušati da ospori naziv Republike Srpske, saznaju “Narodne” od izvora bliskog lideru SDA.\nTezu za osporavanje Republike Srpske baziraće na tome da se u njenom nazivu prepoznaje samo jedan narod, te da je on diskriminatorski po građane koji nisu Srbi, podvlačeći da je uspostavljen u Skupštini srpskog naroda BiH, bez učešća Bošnjaka i Hrvata.\nPrema saznanjima “Narodnih“, Izetbegović će se pozvati i na odluku Ustavnog suda iz 2000. godine, kojom je umjesto člana 1. Ustava Republike Srpske, koji je glasio da je “RS država srpskog naroda i građana koji u njoj žive“, određeno da je “Republika Srpska jedan od dva ravnopravna entiteta u BiH, te da Srbi, Bošnjaci i Hrvati kao konstitutivni narodi, ravnopravno učestvuju u vršenju vlasti“, ali i na nedavnu odluku o neustavnosti 9. januara, Dana Republike.\n– Timovi Bakira Izetbegovića iz predmeta protiv Srba, vođenih pred Haškim tribunalom i Sudom BiH, vade dijelove presuda kojim pokušavaju da dokažu da je na teritoriji RS izvršeno sistematsko i plansko etničko čišćenje svih koji nisu Srbi, pokušavajući da dokažu da je “sve kulminiralo genocidom u Srebrenici“, da je RS “genocidna tvorevina“ i da nesrpski narod pod tim nazivom ne osjeća sigurnost – tvrdi sagovornik "Narodnih".\nOn dodaje da će u apelaciju Bakira Izetbegovića biti uvršten i Izvještaj Komisije za istraživanje događaja u i oko Srebrenice, od 10. do 19. jula 1995. godine, koji je usvojila vlada Dragana Mikerevića i obraćanje predsjednika RS Dragana Čavića, od 22. juna 2004. godine, neposredno nakon što je Vlada SDS-a i PDP-a usvojila sporni izvještaj.\nIzvor "narodnih" tvrdi da Izetbegović vjeruje da će za odluku o ukidanju naziva Repubila Srpska glasati troje stranih i dvoje bošnjačkih sudija, bivših visokih funkcionera SDA, tako da će Ustavni sud, kao i u svim dosadašnjim slučajevima, odlučiti u korist bošnjačkog apelanta.\nIzvor “Narodnih“ navodi da će, nakon lokalnih izbora, Izetbegović izvršiti pritisak na svoje koalicione partnere iz Saveza za promjene, da u Narodnoj skupštini RS ne podrže prijedlog da se građani o ukidanju naziva RS izjašnjavaju na novom referendumu.\nKolegijum NSRS: Vlada da uputi izmjene Zakona o praznicima\nKolegijum Narodne skupštine Republike Srpske zatražio je od Vlade Srpske da u skupštinsku proceduru uputi prijedlog zakona o izmjenama i dopunama Zakona o praznicima Republike Srpske.\nKolegijum NS RSFoto: RTRS\nTo je zatraženo u sklopu razmatranja Odluka Ustavnog suda BiH o obustavi održavanja referenduma i preispitivanju odluke o 9. januaru kao Danu republike, izjavio je Nedjeljko Čubrilović, predsjednik Narodne skupštine.\nKolegijum je konstatovao da je u toku provođenje odluke Ustavnog suda BiH u ovom predmetu, te da je Narodna skupština zaprimila odluku Suda o privremenoj mjeri o privremenom obustavljanju održavanja republičkog referenduma.\nČubrilović je naglasio da je u toku sprovođenje odluke Ustavnog suda o Danu Republike, na što ukazuje i sama činjenica da je ova pravosudna institucija prije nekoliko dana odlučivala o zahtjevu Narodne skupštine o preispitivanju odluke Ustavnog suda.\nPotpredsjednik Narodne skupštine Nenad Stevandić pojasnio je da na Kolegijumu nije zatražena sjednica o održavanju referenduma, što znači da je referendum u nedjelju, kao i što je planirano.\nPredstavnici Koalicije Domovina, koji su bili protiv usvojenih zaključaka Kolegijuma tražili su dosljedno provođenje odluke Ustavnog suda BiH o Danu Republike, istrajavajući u tome da je 9. januar neprihvatljiv za bošnjački narod.\nNa današnjoj sjednici Kolegijuma usvojen i orjentacioni plan rada Narodne skupštine za period do kraja 2016. godine, kojim je predviđeno da se do kraja godine održi najmanje pet skupštinskih sjednica, kako bi pravovremeno bili usvojeni republički budžet, dokument Ekonomske politike i niz planiranih zakona.\nVučić: Srpska neće biti pregažena, niti će nestati\nPremijer Srbije Aleksandar Vučić rekao je da Republika Srpska neće biti pregažena, kako to pojedini generali priželjkuju, niti će nestati, niti ko može da je ukine.\nPovodom prijetnji koje je uputio ratni general takozvane Armije BiH Sefer Halilović, Vučić je rekao novinarima u Njujorku da Republiku Srpsku niko ne može da ukine, kao i da Srbija ne želi sukobe.\n"Srbija nikome ne preti ratom, Srbija ne priziva i ne želi sukobe, ali Srbija i po Dejtonskom sporazumu i po svakom pravu i moralnom zakonu ima obavezu da zaštiti svoj narod", naglasio je Vučić.\nOn je istakao da Republika Srpska ne može da bude pregažena i izbrisana sa lica zemlje kako general Halilović i još neki možda priželjkuju.\n"Republiku Srpsku niko ne može da ukine. Mi ćemo očuvati mir, mi poštujemo integritet BiH, ali sve što mogu da kažem to je da Republika Srpska neće nestati", poručio je Vučić, prenosi "Informer".\nPremijer Srbije je još jednom pozvao da se smire tenzije u regionu i naglasio da je da njegova poruka veoma jasna i vrlo snažna i u skladu je sa Dejtonskim mirovnim sporazumom.\n"Izjave poput te kakvu je dao Sefer Halilović ne doprinose stabilnosti. Ipak, građani Srbije i Republike Srpske mogu da budu mirni, jer ćemo se mi u potpunosti zalagati da se tenzije smire", istakao je Vučić.\nOn je rekao da svi moraju da razumiju da će Srbija učiniti sve da ne dođe do narušavanja mira i naglasio da su drugačije poruke, s bilo koje strane da dolaze, iz BiH ili iz Srbije, loše i nepotrebne.\nVučić je u izjavi za TV Pink rekao da izjave kao Halilovića nisu dobre i da su one loše, nepotrebne i neodgovorne.\n"Mi ćemo očuvati mir, poštujemo integritet BiH, ali Srpska neće nestati. Moja obaveza je da uložim sve napore da sačuvamo mir. Uskoro ću razgovarati i sa Bakirom Izetbegovićem i svim drugim, jer mislim da moramo da radimo na smirivanju tenzija, a sve drugo bi bilo veoma ne odgovorno", naveo je Vučić.\nŠto tiče skraćenja posjete Njujorku zbog najnovijih prijetnji iz BiH, Vučić je rekao da će razgovarati sa svojim timom, ali da bi bilo važno da ostane u Njujorku zbog kontakata koje je ostvario.\n"Nadam se da neće doći do pogoršanja situacije, ako bi došlo, moja obaveza je da budem da svojim narodom i građanima Srbije. Važno je da mi pokažemo smirenost, jer tako jedino možemo da umirimo i naš narod u Republici Srpskoj i sve građane u Srbiji", smatra Vučić.\nOn je zamolio građane Srbije da ne pokažu ni na koji načun ljutnju i bijes prema Bošnjacima koji žive u Srbiji, jer to, kako kaže, država Srbija neće tolerisati.\nMinistar spoljnih poslova Srbije Ivica Dačić saopštio je da izjava Sefera Halilovića o uništenju Republike Srpske predstavlja najveću prijetnju miru i stabilnosti u regionu i pozvao međunarodnu zajednicu da hitno reaguje.\nPIK: Rusija se nije pridružila izjavi ambasadora PIK-a\nRuska Federacija se nije pridružila današnjoj izjavi ambasadora Upravnog odbora Savjeta za sprovođenje mira povodom odluke Ustavnog suda BiH od 17. septembra, saopšteno je iz OHR-a.\nSarajevo - PIK sastanak (arhiva)Foto: SRNA\n"Ustavom BiH je definisano da je BiH demokratska država koja funkcioniše na temeljima vladavine prava. Nijedna institucija niti organ vlasti u BiH ne mogu djelovati izvan ustavnog poretka", navodi se u zajedničkoj izjavi ambasadora.\nOdluke Ustavnog suda BiH moraju se poštovati, ističu ambasadori u izjavi i napominju da su ovlaštenja Suda jasno definisane Aneksom četiri Dejtonskog mirovnog sporazuma, koji Sudu daje jurisdikciju za rješavanje sporova između različitih nivoa vlasti.\nAmbasadori Upravnog odbora PIK-a napominju da je 17. septembra Ustavni sud BiH odlučio suspendovati Odluku o referendumu koju je donijela Narodna skupština Republike Srpske, do donošenja odluke Suda o njenoj ustavnosti.\n"Prema tome, ne postoji pravni osnov za održavanje entitetskog referenduma u Republici Srpskoj 25. septembra. Јoš jednom pozivamo organe vlasti Republike Srpske da ne održe referendum", navodi se u izjavi ambasadora PIK-a od koje se ogradila Ruska Federacija.\nAmbasadori Upravnog odbora PIK-a ponavljaju da nijedan referendum ne može promijeniti konačnu i obavezujuću prirodu odluka Ustavnog suda BiH.\n"Odluka Ustavnog suda BiH u potpunosti ostaje na snazi i mora se poštovati. Politički direktori Upravnog odbora PIK-a su u više navrata naglašavali, uključujući i izjave iz juna 2016. godine i decembra 2015. godine, `da je Ustavni sud BiH sastavni dio Aneksa 4 Opšteg okvirnog sporazuma za mir, i ima ključni značaj za njegovo sprovođenje`", ističe se u zajedničkoj izjavi.\nAmbasadori Upravnog odbora PIK-a izrazili su punu podršku Ustavnom sudu BiH i relevantnim institucijama u nastojanju da se omogući poštovanje odluke Suda.\nU izjavi ambasadori pozivaju na rješavanje pitanja javnih praznika putem političkog dijaloga i na što skorije usvajanje odgovarajućih zakonskih izmjena s ciljem sprovođenja odluke Suda iz novembra 2015. godine.\nUpravni odbor PIK-a pozvao je još jednom sve strane da se uzdrže od ishitrenih poteza i retorike koja zagovara podjele.\n"Upravni odbor oštro osuđuje sve izjave koje podrivaju stabilnost i bezbjednost ili osporavaju teritorijalni integritet BiH. Republika Srpska će ostati sastavni i esencijalni dio suverene države BiH, u skladu sa Opštim okvirnim sporazumom za mir. Upravni odbor PIK-a ponavlja da neće biti prekrajanja mape BiH", navodi se u zajedičkoj izjavi ambasdora.\nAmbasadori Upravnog odbora PIK-a apelovali su da se politički lideri na svim stranama okrenu rješavanju ekonomskih i socijalnih izazova sa kojima se susreću građani BiH, a koji su od ključne važnosti za stabilnost zemlje i njenu evropsku budućnost.\nUpravo to su pitanja koja su od životne važnosti za zemlju i njene građane, dodaje se u izjavi ambasadora PIK-a od koje se ogradila Rusija.\nKolegijum Narodne skupštine sutra o odlukama Ustavnog suda BiH\nPredsjednik Narodne skupštine Republike Srpske Nedeljko Čubrilović zakazao je za srijedu, 21. septembra, u 12.00 časova sjednicu Kolegijuma Narodne skupštine Republike Srpske na kojoj će biti razmatrana informaciju u vezi sa donesenim odlukama Ustavnog suda Bosne i Hercegovine, a koje se odnose na praznovanje i proslavu 9. januara - Dana Republike Srpske.\nKolegijum Narodne skupštine Republike SrpskeFoto: SRNA\nKabinet predsjednika Narodne skupštine Republike Srpske zaprimio je danas Odluku Ustavnog suda BiH o privremenoj mjeri, u predmetu: U-10/16 i Zaključak Ustavnog suda BiH, u predmetu U-3/13, koji su doneseni na sjednici održanoj 17. septembra 2016. godine.\nKolegijum Narodne skupštine razmatraće i orijentacioni plan rada Narodne skupštine Republike Srpske do kraja 2016. godine.


INSAJDER OBAVEŠTAJAC ZALEDIO SVET: Ne gajite nadu, nuklearni rat sa S. Korejom sigurno počinje, evo i kada.. | Web-Tribune.com\nHome / U FOKUSU / INSAJDER OBAVEŠTAJAC ZALEDIO SVET: Ne gajite nadu, nuklearni rat sa S. Korejom sigurno počinje, evo i kada..\nINSAJDER OBAVEŠTAJAC ZALEDIO SVET: Ne gajite nadu, nuklearni rat sa S. Korejom sigurno počinje, evo i kada..\n4. januara 2018.\tU FOKUSU Leave a comment\nObaveštajni insajder kaže da će do rata sa Severnom Korejom doći za nekoliko nedelja, i ovo bi moglo biti konačno upozorenje.\nOn tvrdi da mu je, ni manje ni više, nego direktor CIA-e Majk Pompeo, rekao da je rat sa Severnom Korejom vrlo verovatan u prva tri meseca 2018. godine.\nInsader Džejms Rikards, koji je decenijama radio sa američkom obaveštajnom zajednicom, stručnjak je za scenarije eskalacije i konačne igre. Pišući za „The Daily Reckoning“, on je rekao da će geopolitička situacija sa Severnom Korejom uskoro kulminirati.\nPre berze, bitkoina, zlata i kamatne stope Federalnih rezervi, Rikards kaže da je najvažnija globalna briga za SAD i druge velike sile eskalacija situacije na Korejskom poluostrvu.\n“Najvažnije finansijsko ili geopolitičko pitanje u svetu danas je predstojeći rat između SAD-a i Severne Koreje, verovatno u naredni dvanaest nedelja,“ napisao je on.\n“Kako mogu biti toliko siguran za vreme? Direktor Centralne obaveštajne agencije mi je rekao,“ nastavio je.\nRikards je rekao da je Pompeo govorio na privatnom skupu u Vašingtonu 20. oktobra, kada je maloj grupi rekao da ne bi bilo razumno pretpostaviti da je Severnoj Koreji potrebno više od “pet meseci“ da izgradi i rasporedi pouzdan arsenal nuklearnih ICBM, koje bi se mogle koristiti za udar na veliki broj američkih gradova i ubiti milione ljudi.\n“Pet meseci od 20. oktobra 2017. godine je 20. mart 2018. godine“, napisao je Rikards. “To je okvirni datum, ali rat će verovatno početi pre toga“.\nI dok su SAD, Rusija i, u daleko manjoj meri Kina i Indija, preživele Hladni rat pod principom MAD (osigurano uzajamno uništenje), to se ne odnosi i na Severnu Koreju. Rikards je rekao da je Trampov savetnik za nacionalnu bezbednost, potpukovnik H.R. MekMaster, rekao da Bela kuća smatra “neprihvatljivim“ da Severna Koreja ima nuklearnu sposobnost.\nDakle, cilj je sada, i uvek je bio, sprečavanje Pjongjanga u tome da razvije održivu nuklearnu pretnju, a ne da nauče da žive sa tim i oslanjaju se na pretnju uzajamnog uništenja oko čega Kim nije toliko zabrinut.\n“Ima mnogo razloga za ovo“, napisao je Rikards. “Ni jedna druga nuklearna sila nikada nije pretila da će napasti SAD ukoliko one ne napadnu prve.“\n“Severna Koreja je više puta pretila da će napasti i uništiti SAD“, nastavio je on. “Najbolji pristup za suočavanje sa ovim pretnjama od diktatora jeste da ih držite za reč.“\nPostoji još dokaza da je Rikards možda u pravu.\nKao što je „The National Sentinel“ objavio prošle nedelje, vrhovni komandant marinaca, general Robert Neler, upozorio je malu grupu marinaca u Norveškoj da je na vidiku “velika borba“.\n“Nadam se da grešim, ali stiže rat…“, rekao je Neler. “Vi ste ovde u borbi, informativnoj borbi, političkoj borbi, samim svojim prisustvom.“\nSmatralo se da on misli na Rusiju, s obzirom da je osoblje kom se obraćao sprovodilo vojne vežbe u evropskoj zemlji. Ali to se može takođe tumačiti i kao rat bilo gde u svetu.\nZapravo, on je spominjao “pacifički region“, oblast sveta koja bi se mogla odnostiti na Kinu – Severnu Koreju – ili oboje.\nNjegove komentare su pratili i komentari sekretara odbane Džejmsa Matisa, koji je krajem prošle nedelje rekao da se “skupljaju olujni oblaci“ nad Korejskim poluostrvom.\nSeverna Koreja je u prošlosti pretila i EMP napadom, što bi uništilo američku električnu mrežu.\nPrevious ŠOK U SIRIJI: Napadnuta ruska vojna baza, ima mrtvih…\nNext OVO NA ZAPADU NISU OČEKIVALI- SVE MIRIŠE NA VELIKU NEVOLJU: Sada im ostaje da grozničavo razmišljaju šta je to Moskva naumila..


Britanska vlada iskorenjuje rasizam - Sportske.net\nBritanska vlada iskorenjuje rasizam\nDejvid Kameron, Premijer Velike Britanije, tvrdi da će britanska Vlada preduzeti žestoke mere kako bi iskorenila rasizam.\nPremijer Velike Britanije Dejvid Kameron ocenio je danas da učestali rasistički ispadi na fudbalskim terenima ne bi smeli "da nas povuku nazad u prošlost".\nPremijer, koji će u Dauning stritu održati sastanak povodom rasizma u fudbalu, napisao je za današnje izdanje britanskog lista San (The Sun) da se "rasizam vratio na scenu".\nRasizam je bio prisutan na terenima u Britaniji tokom sedamdesetih i osamdesetih kada su tamnoputi fudbaleri često bili meta uvreda i ponižavanja. Ipak, posle tih godina mislilo se da je rasizam zauvek napustio stadione.\nMeđutim, ispadi napadača Liverpula Luisa Suareza, koji je na rasnoj osnovi vređao svog tamnoputog kolegu iz Mančester Junajteda Patrisa Evru, i izgred bivšeg kapitena Engleske reprezentacije Džona Terija vratili su pitanje rasizma u žižu javnosti.\nSuarez je zbog svog ponašanja dobio osam mečeva suspenzije, dok će se Teri, koji je takođe na terenu protivničkom igraču navodno uputio uvrede na rasnoj osnovi, tek suočiti sa disciplinskim postupkom.


Dan online - Politika: Mandatar ne može da zadovolji apetite svih - 2020-11-22\nPolitika IZ DPS-A KOMENTARISALI PREGOVORE O FORMIRANJU BUDUĆE VLADE Mandatar ne može da zadovolji apetite svih\nRazgovori predstavnika parlamentarne većine sa mandatarom Zdravkom Krivokapićem predstavljaju nastavak borbe za niže državne funkcije, saopšteno je iz Demokratske partije socijalista (DPS), koja je to ocijenila lakrdijom i poigravanjem sa inteligencijom građana. Iz te stranke su kazali da je nakon iznevjerenih očekivanja partija parlamentarne većine u vezi sa zauzimanjem ministarskih resora, glavna tema njihovog sastanka sa Krivokapićem bila, protivzakonita i van svake logike, podjela funkcija po dubini.\n– Ovim drugim činom predstave pod nazivom „formiranje vlade” nastavljena je borba za niže državne funkcije, ili narodski rečeno „daj što daš” – kazali su iz DPS-a.\nSmatraju i da je svakome jasno da se Krivokapić grdno prevario ako misli da će zadovoljiti apetite partijskih vrhuški po sistemu za svakoga po nešto.\nZaključuju i da je izvjesno da će kolateralna šteta u ovom teškom periodu zdravstvene i ekonomske krize biti građani.


Kompanija NIS nastavlja modernizaciju osnovnih škola u Srbiji\n08. 10. 2021. u 13:35\nZahvaljujući ovoj donaciji, opremljeno je 15 školskih učionica sa 15 laptopova i 15 projektora, dok su dve učionice opremljene interaktivnim tablama. Takođe, kroz pomenuti projekat, OŠ „Petar Drapšin“ nabavila je i 10 PC i šest tablet računara koji će umnogome unaprediti i poboljšati rad nastavnika i učenika škole. Ovom donacijom savremene digitalne opreme omogućeno je i da naredne generacije učenika razvijaju svoje digitalne kompetencije, dok je kompanija NIS još jednom je potvrdila svoju rešenost da vodi računa o zajednici u kojoj posluje i podržava razvoj i modernizaciju društva u Srbiji.\nPredsednik opštine Srbobran, Radivoj Debeljački istakao je da je ova opština od samog početka uključena u program „Zajednici zajedno“. „Veoma smo zadovoljni što smo danas u školi gde je realizovan projekat digitalizacije opreme, a isti ovakav projekat realizovan je prethodne godine u još jednoj školi ne teritoriji naše opštine. Drago nam je da možemo deci da pružimo bolje uslove za školovanje, jer nam je ulaganje u mlade jedan od prioriteta. Nastavljamo u istom pravcu, sa ulaganjem u škole, predviđena je sanacija gasnog kotla u osnovnoj školi u Nadalju, takođe kroz program Zajednici zajedno, a zamenu kotla ćemo imati i u ovoj školi što će omogućiti da grejna sezona počne neometano“, naveo je on.\nNenad Stevanović, rukovodilac Pogona Srednji Banat u NIS-u naglasio je uspešnu saradnju kompanije NIS i opštine Srbobran. „Kompanija NIS i opština Srbobran uspešno sarađuju dugi niz godina, ovo je samo jedan od projekata koji dokazuje tu uspešnu saradnju i potvrđuje značaj koji dajemo saradnji sa lokalnim samoupravama. Do sada smo realizovali više od 52 projekta, a ove godine, odredili smo sa kolegama iz opštine da nam je opremanje škola prioritet. Budžet od pet miliona dinara je određen prošle godine za dve škole u Srbobranu u unapređenje digitalizacije obrazovnih programa, a tokom ove godine sprovešćemo projekte u oblasti ekologije i zaštite životne sredine takođe u ovoj opštini“.\nDirektorka škole OŠ „Petar Drapšin“ Branislava Zeremski zahvalila se na donaciji koja je omogućila digitalizaciju učionica. „Sada imamo 15 kabineta sa računarima i projektorima i dve table. Hvala kompaniji NIS, lokalnoj samoupravi na svemu što je urađeno u našoj školi i nadam se da će učenici sada mnogo bolje da rade, mnogo bolje da uče i da budu zadovoljni uslovima koje smo unapredili“, rekla je ona.\nOŠ „Petar Drapšin“ u Turiji pohađa gotovo 170 učenika raspoređenih u osam odeljenja, dok sama škola poseduje 15 učionica i jedan informatički kabinet. Opremanje učionica savremenom digitalnom opremom, učenicima će omogućiti da na zanimljiv i savremen način obrazovno gradivo usvajaju i putem vizuelnih efekata, ali i unaprede svoju digitalnu pismenost i steknu nove IT veštine.\nProtekle godine, u saradnji sa Ministarstvom unutrašnjih poslova i Ministarstvom prosvete, nauke i tehnološkog razvoja Republike Srbije i 12 lokalnih zajednica, NIS je kroz program „Zajednici zajedno“ podržao 83 škole širom Srbije. Ukupna vrednost podržanih projekata u ovim školama iznosi 114,5 miliona dinara, a sredstva su usmerena na digitalizaciju nastavnog procesa i unapređenje bezbednosno-informacionih sistema. U podršku razvoja opštine Srbobran kroz program „Zajednici zajedno“ do sada je uloženo 67,5 miliona dinara, zahvaljujući kojim je realizovano 52 projekta.\nNIS NIS donacija NIS PROMO NIS Srbija


Gradonačelniku Zvornika prvi "pasoš RS-a"\nGradonačelniku Zvornika prvi “pasoš RS-a”\nNa pasošu je otisnut datum izdavanja 9. januara 2018. godine, a izrađen je u čast promovisanja Dana republike.\nDanas je podmladak SNSD-a na Trgu Krajine u Banjoj Luci predstavio pasoš Republike Srpske.\nPrvi “Pasoš Republike Srpske” u Zvorniku biće dodijeljen gradonačelniku Zoranu Stevanoviću, najavili su danas Mladi socijaldemokrati Zvornika. “Pasoš Republike Srpske” Stevanoviću će biti dodijeljen sutra na platou ispred Narodne biblioteke u Zvorniku, povodom obilježavanja 9. januara – Dana Republike Srpske, javlja Srna.\nMladi socijaldemokrati Zvornika najavili su da će Dan Republike obilježiti pokretanjem informatitvne kampanje o znamenitostima i ljepotama Republike Srpske, tokom koje će promovisati i “Pasoš Republike Srpske”.\nOni su pozvali građane da im se pridruže na platou ispred Narodne biblioteke kako bi zajednički pokazali koliko je svima važna Republike Srpske i njen rođendan.\nPodsjetimo, danas je podmladak SNSD-a na Trgu Krajine u Banjoj Luci predstavio pasoš Republike Srpske.\nNa Trgu Krajine u Banjoj Luci danas je postavljen štand na kojem su dijeljeni pasoši.


Rektorka za Insajder: Studenti su ostvarili cilj, sada mogu da se povuku iz Rektorata | Insajder\nRektorka za Insajder: Studenti su ostvarili cilj, sada mogu da se povuku iz Rektorata\nStudenti iz udruženja „Jedan od pet miliona“ već peti dan blokiraju zgradu Rektorata Univerziteta u Beogradu, a od juče u nju ne mogu da uđu ni zaposleni. Rektorka Ivanka Popović navodi za Insajder da su studenti ostvarili svoj cilj, odnosno da su „skrenuli pažnju na neke stvari koje se dešavaju u našem društvu“, te da je sada „logičan sled se da se povuku iz zgrade Rektorata“. Pošto se to ni danas nije dogodilo, rektorka je razgovarala sa studentima i, kako je večeras izjavila za RTS, razgovor je “bio konstruktivan” i biće nastavljen sutra.\n„Mislim da su njihovi zahtevi nerealni i prevazilaze okvir onog što Univerzitet može da učini, ono što je vezano za nadleženost BU. O onom što je u domenu akademskih nadležnosti, spremni smo da razgovaramo“, kaže Popović za Insajder.\nGrupa studenta iz udruženja „Jedan od pet miliona“ u petak je blokirala zgradu Rektorata, puštajući u nju samo zaposlene. Oni su kao glavni uslov naveli da rektorka Ivanka Popović na javnom servisu pozove premijerku Anu Brnabić da smeni ministra finansija Sinišu Malog sve dok se odlučuje o tome da li je njegov doktorat plagijat.\nStudenti od juče onemogućavaju ulaz i zaposlenima, nezadovoljni načinom na koji je Rektorat osudio incident koji se dogodio prvog dana, a kada su, kako tvrde studenti, aktivisti SNS unutar zgrade napali studenta Srđana Markovića. Rektorat je nakon toga saopštio da je napad došao od strane „očiglednih političkih neistomišljenika“.\nNa pitanje Insajdera da li zna ko je bio u drugoj grupi ljudi koja je prvog dana ušla u zgradu Rektorata, Popović navodi da je reč o grupi koja nije imala nikakva obeležja.\n„Mi smo se već prvog dana jasno ogradili od te grupe. Nisu imali nikakva obeležja, na osnovu kojih bi mogli da utvrdimo ko su ti ljudi. Mi smo nezadovoljni što se to desilo. Ne mogu sa sigurnošću da tvrdim ko su ti ljudi. Ne mogu da dajem izjave bez pokrića”, kaže rektorka.\nOsim da Popović javno zatraži od premijerke smenu Malog, studenti su, kako kaže rektorka, nezadovoljni skraćenjem semestara zbog održavanja Univerzitetskih sportiskih igara, a traže i poboljšanje studentskih uslova.\n„Što se tiče skraćenja semestara sa tim su se saglasili svi studentski parlamenti, svi dekani fakulteta, jer 15. jula počinju Univerzitetske sportske igre. Semestri su skraćeni da bi se, između ostalog, do tada Studentski grad koristio kao sportsko selo. Svi zahtevi koji se odnose na poboljšanje uslova studiranja su teme kojima se bavi Senat Univerziteta, tako da kucaju na otvorena vrata”, ističe rektorka.\nOna kaže da su studenti koji blokiraju Rektorat ostvarili svoj cilj, kao i da joj „sve ostalo mnogo miriše na politiku”. Upitana kako će situacija u zgradi Rektorata biti rešena, Popović navodi da prekid blokade zavisi isključivo o studenata.\n„Zavisi isključivo od njihovog prihvatanja činjenice da su zaista uspeli da ostvare svoj cilj. Skrenuli su pažnju na neke stvari koje se dešavaju u našem društvu. Logičan sled dalje je da se oni povuku iz Rektorata. Sve ostalo zaista postaje besmisleno, nekonstruktivno i štetno za dalji rad svih članica Univerziteta. Mala grupa studenata ugrožava 100.000 svojih kolega. Ne mislim da je to pomoć i podrška Univerzitetu, ma kako god im namere bile dobre”, zaključuje rektorka.\nO glavnom uslovu za smenu ministra finansija Siniše Malog juče je govorila premijerka Ana Brnabić. Ona je odgovarajući na pitanje Insajdera rekla da neće smeniti ministra finansija Sinišu Malog, zato što ne pristaje na ultimatume koji dolaze od 15 studenata.\n„Ako živimo u zemlji u kojoj 15 ili 20 ljudi, neki su studenti, neki od 30 godina, može da zauzme bilo koju instituciju tako što će da uzme ključ od kurira, onda je za to potrebna neka drugačija vlada. Ne želim da živim u zemlji u kojoj neko može da blokira bilo šta i postavlja ultimatume“, navela je Brnabić.\nPredsedništvo Studentske konferencije univerziteta Srbije (SKONUS) osudilo je juče blokadu Rektorata Beogradskog univerziteta koja je, kako su saopštili, motivisana dnevnom politikom, a ne studentskim problemima ili zahtevima.


Fiskalni savet: Povećanje plata i penzija ne sme biti veće od 5% | Istinomer vesti\nČlanovi Fiskalnog saveta / Foto: FoNet/Aleksandar Levajković\nFiskalni savet: Povećanje plata i penzija ne sme biti veće od 5%\nPredstavljajući svoj novi izveštaj – Fiskalna kretanja u 2017. i predlog politika za 2018. godinu – članovi Fiskalnog saveta su saopštili da rast penzija i plata u javnom sektoru ne bi smeo da bude veći od 5% u proseku.\nČlanovi FS su ocenili da povoljna fiskalna kretanja u 2017. stvaraju uslove da Srbija počne sa sustizanjem zemalja centralne i istočne Evrope po privrednom rastu, i to “otpočinjanjem trajnog uređenja javnih finansija Srbije, što je retka prilika koju ne bi trebalo propustiti”.\nNa najave koje stižu od vlasti, da će plate u javnom sektoru biti povećane za 10%, predsednik FS Pavle Petrović je rekao:\n“Povećanje plata od 10% svima bi bilo apsolutno neodrživo. To bi značilo da bi se onaj trend smanjenja fonda plata ka održivom nivou od 8% BDP preokrenuo, počela bi ponovo divergencija, što nije dobro. Drugo, smanjio bi se prostor za nešto što treba da se koristi za podsticanje privrednog rasta, treće, to bi značilo da je u državi duplo veći rast plata nego u privatnom sektoru, a privatni sektor je taj koji svojim rastom treba da generiše novu vrednost, iz koje će onda da se isplaćuje javni sektor. Četvrto, zar nije Vlada već godinama govori da ona želi da destimuliše sve mlade ljude i sve ostale da navaljuju u javni sektor, gde su plate veće i sigurne, da treba da idu u privatni sektor gde se stvara vrednost – sve bi ovo bilo suprotno tome.”\nTakođe, FS je saopštio da će Srbija u 2017. imati budžetski suficit od oko 20 milijardi dinara, te da u 2018. nisu potrebne dodatne mere štednje. FS upozorava da nereformisana javna i neprivatizovana preduzeća ostaju najveći fiskalni rizik, te da je privredni rast podbacio – iznosiće između 1,5 i 2 odsto, procenjuje FS. Ujedno, kažu iz FS, godišnja izdvajanja države za investicije sistematski su nedovoljna, što je jedna od najvećih strukturnih slabosti javnih finansija Srbije.\nKontinuitet brutalne "diferencijacije"Poverenik podneo krivičnu prijavu protiv odgovornih u MUP i MO


UN: Od početka godine stradalo 2.247 migranata |\nViše od 100.000 migranata i izbjeglica prevalilo je opasan put preko Mediterana prema Evropi od početka godine, a 2.247 umrlo je u tom pokušaju, saopštile su UN.\nOd 1. januara do 3. jula, više od 85.000 migranata došlo je u Italiju, gotovo 9.300 stiglo je u Grčku, skoro 6.500 u Španiju, a preko 270 na Kipar, saopštila je Međunarodna organizacija za migracije.\nOve nevjerovatne brojke, ipak, ostaju daleko ispod prošlogodišnjeg prosjeka.\nTokom istog perioda 2016. godine, 231.503 ljudi prešlo je u Evropu, a 100.000 prešlo je već u februaru te godine.\nU ovom periodu, većina migranata prelazila je iz Turske u Grčku, a kada je sporazum Turske sa EU, prošle godine u martu, stupio na snagu znatno je zaustavljen dotok migranata.


64 miliona dinara za sanaciju šteta od majskih poplava | Autonomija\n64 miliona dinara za sanaciju šteta od majskih poplava\nNajviše sredstava, odnosno 30 miliona dinara, Pokrajinska vlada dodelila je opštini Šid i naročito naselju Jamena\nU Sremskoj Mitrovici su danas potpisani ugovori, kojima je bespovratno raspoređeno 64 miliona dinara iz pokrajinskog budžeta za saniranje šteta od poplava u tom gradu i opštinama Šid, Irig, Beočin i Pećinci.\nU saopštenju Pokrajinske vlade, čiji su predstavnici potpisali ugovore sa lokalnim samoupravama, navodi se da je na osnovu posebnog pokrajinskog Programa obnove i pomoći opštinama i građanima pogođenim poplavama na teritoriji Vojvodine, formiran budžetski fond od 64 miliona dinara za ovu namenu, jer lokalne samouprave nisu mogle sopstvenim sredstvima da saniraju štete.\nObim šteta na imovini stanovnika i na poljoprivrednim gazdinstvima, procenjeno je, zahteva angažovanje svih nivoa vlasti, dodaje se u saopštenju.\nKako se navodi, sredstva iz pokrajinskog budžeta namenjena su za otklanjanje posledica poplava u oblasti javne i komunalne infrastrukture, na školskim, sportskim i objektima kulture, na atarskim putevima. Deo sredstava dodeljen opštini Šid, objašnjava se, namenjen je za otklanjanje posledica poplava na poljoprivrednim usevima, kroz pomoć individualnim gazdinstvima za jesenju i prolećnu setvu, a deo sredstava upućen je kao pomoć stanovnicima Jamene u robi i uslugama.\nU saopštenju Pokrajinske vlade se ističe da je najviše sredstava, odnosno 30 miliona dinara, dodeljeno upravo opštini Šid i naročito naselju Jamena, koje je bilo poplavljeno. Za saniranje šteta, Sremskoj Mitrovici je dodeljeno 15 miliona, Irigu osam miliona, Beočinu šest miliona i Pećincima pet miliona dinara.\n„Bili smo u pravu što smo godinama ulagali u vodoprivredu“, izjavio je predsednik Pokrajinske vlade Bojan Pajtić. „Zahvaljujući tome, imali smo dobre rezultate tokom majskih poplava, jer imamo vitalan i stabilan sistem za odbranu od poplava“, rekao je on.\nPajtić je ocenio i da 64 miliona dinara nije dovoljno da se reše svi problemi, posebno u Jameni, koja je pretrpela najveće štete, ali da Pokrajina daje svoj maksimum u tome, kao i da u potpunosti podržava rad Kancelarije Vlade Srbije za pomoć i obnovu poplavljenih područja u obnovi i izgradnji stambenih objekata. „Kada se radi o ovakvim situacijama, solidarnost je iznad svega“, poručio je Pajtić.\nPotpredsednik Pokrajinske vlade Branislav Bogaroški najavio je da će resorni sekretarijat u narednoj godini raditi na dva mogućnosti. Kako je rekao, prva se odnosi na mogućnost otvaranja posebne kreditne linije za stanovnike Jamene i zasnivanje plasteničke proizvodnje i kontrolu kvaliteta poplavljenog zemljišta, a druga je izrada programa rada „Voda Vojvodine“ i ulaganje značajnih sredstava u vodoprivrednu delatnost.\nBogaroški je najavio ugovor vredan 350 miliona dinara za sanaciju nasipa na Savi. On je danas obišao i nasipe na Savi kod Starog mosta, gde je u maju bilo kritično, i sa predstavnicima vodoprivrednih preduzeća „Regulacija“, „Hidro-Srem“ i „Sava“ razgovarao o mogućim rešenjima vodoprivredne zaštite, kako bi se naselja zaštitila od izlivanja Save i njenih pritoka.\nGradonačelnik Sremske Mitrovice Branislav Nedimović se zahvalio na dosadašnjoj pomoći i ukazao da je neophodno, u skladu sa zakonom, raditi na utvrđivanju nasipa i drugih vodoprivrednih objekata na Savi, kako bi situaciju kakva je bila u maju dočekali spremni.\nVojvodinašume dale ogrev stanovništvu Jamene\nJavno preduzeće „Vojvodinašume“ obezbedilo je oko 1.300 kubika ogrevnog drveta vrednosti tri miliona dinara, kao pomoć stanovnicima Jamene, sela u opštini Šid, koje je pretrpelo veliku štetu tokom majske poplave.\nJednočlanim i dvočlanim porodicama obezbeđena su do tri kubna metra drva, a porodice s više članova dobiće do pet kubnih metara.\nDirektorka „Vojvodinašuma“, Marta Takač izjavila je da je ovo preduzeće i samo pretrpelo velike štete od poplava, jer je pod vodom bilo 27 hiljada hektara najvrednijih šuma kojima gazduje to preduzeće.\n„Vojvodinašume“ su pomogle i svojim zaposlenima koji žive u Jameni, a svi iz preduzeća su dali novac i tako pomogli da se deset njihovih kuća renovira i jedna izgradi, rekla je Takač.\nU saopštenju pokrajinske vlade se navodi da se pomoć stalno upućuje u Jamenu, a danas je dopremljeno i 18 tona brašna i 400 paketa hrane i sanitarnog pribora, vrednosti 1,6 miliona dinara.\nOd maja do danas stanovnicima Jamene je preko Direkcije za robne rezerve Vojvodine upućena pomoć u vrednosti većoj od 10 miliona dinara.


Dobojski Info - Gasi se Glas Amerike na Balkanu\npetak, 28 mart 2014 16:36\nGlas Amerike, Balkan,\nPredloženo je ukidanje srpskog, albanskog, bosansko-hercegovačkog i makedonskog servisa, a umjesto balkanskih servisa, novac će biti iskorišten za azijsko i afričko područje, objavljeno je na sajtu "Glasa Amerike" /VOA/.\nVršilac dužnosti predsjednika sindikata koji zastupa mnoge zaposlene u "Glasu Amerike" Dejv Alison ocijenio je da ukidanje servisa predstavlja odstupanje od istorijske misije koja je počela 1942. godine.\nOdbor guvernera zatražio je od Kongresa 721 milion dolara, što je smanjenje u odnosu na budžet za tekuću fiskalnu godinu koji iznosi 731 milion, prenose beogradski mediji.\nZvaničnici agencije saopštili su da je njihov cilj da privuku novu generaciju gledalaca i slušalaca, upotrebom medija koji se sve više koriste širom svijeta.\nPlanirano je da se u Kini poveća upotreba društvenih medija i programa kako bi se zaobišla cenzura na internetu, a budžetom je planirano i da se otvori novi satelitiski televizijski kanal i prošire programi za učenje engleskog jezika, navodi VOA.\nViše iz ove kategorije « DOBOJ: UNICEF i Korak 2 vas pozivaju na izložbu fotografija u Gradskom parku (FOTO) Gimnazijalci premijerno igraju "Muke po Nataši" »


Četvrtak, 01 Mart 2018 21:48\nMinistar inostranih poslova BiH Igor Crnadak najoštrije je osudio to što se ambasador BiH u Moskvi Mustafa Mujezinović fotografisao sa studentima iz BiH na Crvenom trgu sa ratnim zastavama BiH i potvrdio da je o tome već informisao Predsjedništvo BiH koje je nadležno da sankcioniše ovaj postupak.\n"Postupak ambasadora Mujezinovića potpuno je neprimjeren i već danas sam obavijestio srpskog člana Predsjedništva BiH i uputio dopis kojim sam o tome informisao članove Predsjedništva BiH radi njihovog daljeg postupanja", rekao je Crnadak.\nOn ističe da je to krajnje neprimjeren akt Mujezinovića zato što je riječ o slavljenju takozvanog dana nezavisnosti BiH, koji se obilježava samo u dijelovima Federacije BiH.\n"Najveći problem je to što su korištene ratne zastave BiH. Ne smem ni da pomislim šta bi se desilo i kakav bi bio incident da se neki od ambasadora iz Republike Srpske slika za zastavama Vojske RS", naglašava Crnadak.\nStudenti su, zajedno sa Mujezinovićem, sa Crvenog trga u Moskvi svima u BiH čestitali takozvani dan nezavisnosti BiH, koji se proslavlja samo u dijelovima FBiH.\nČlan Predsjedništva BiH iz RS Mladen Ivanić zatražiće na prvoj narednoj sjednici Predsjedništva razriješenje Mujezinovića, rekla je to Ivanićev savjetnik za medije Marija Milić.\nViše iz kategorije: « Stanovnici Ilidže traže latinične i ćirilične natpise na arapskim firmama Istraživanje političkih kampanja: Preko crnog fonda do izborne pobjede »


Predsednik LSV Nenad Čanak ocenio je da je pobeda opozicionih stranaka u nekoliko gradova u Mađarskoj, uključujući i Budimpešti, dokaz da su građani te zemlje glasali protiv populizma i pokazali da se vlast osvaja na izborima, a ne bojkotom.\nKako kaže, izbori u Mađarskog ga podsećaju na pobedu demokratske opozicije nad Miloševićem, u zimu 1996/97. godine, kada je opozicija pobedila u nekoliko desetina gradova i opština, čime je dotadašnja vlast, kaže, "nepovratno >> Pročitaj celu vest na sajtu Radio Televizija Vojvodine << okrnjena", a opozicija na lokalu dobila resurse za presudnu bitku koja će se okončati 5. oktobra 2000.\nČanak je dodao da je tu pobedu na lokalnim izborima 1996/97. godine izvojevala i LSV, kao deo Koalicije Vojvodina.\n"Veliku pobedu izvojevaćemo i na izborima na proleće sledeće godine u Srbiji, kao Vojvođanski front. A da bi se pobedilo - na izborima se mora učestvovati, poručio je Čanak.\nUtoliko pre, navodi, nisu mu jasni motivi pojedinih koalicija, pokreta i stranaka da bojkotuju naredne izbore.\nOcenjuje da je opoziciji u Mađarskoj teže nego opoziciji u Srbiji, ali da su u Mađarskoj imali svest da se na izbore mora izaći, jer je to jedini način da se na miran način smeni vlast.\nTo je, kaže, jedini način da se pokaže snaga, da stranke imaju infrastrukturu, da putuju po celoj zemlji i razgovaraju sa građanima i da su sposobne da obezbede kontrolu izbornog procesa.\n"Ovi izbori su važna pouka kako se demokratski menja svaka vlast pa i u Srbiji, a ne bojkotašenjem uz čekanje ruskih tenkova", ocenio je Čanak.\nLSV je, u saopštenju, čestitala građanima Mađarske na pobedi demokratije nad autokratijom i stabilokratijom Viktora Orbana, za kojeg navode da je jedan od najdestruktivnijih evropskih populista.\nDanas: Čanak: Mađari glasali protiv populizma i pokazali da se vlast ne osvaja bojkotom\nDanas: Nova stranka: Pravo je čudo da je Pobednik uspešno sišao sa postolja\nBeta: Nova stranka: Pravo je čudo da je Pobednik uspešno sišao sa postolja\nDanas: CRTA podnosi krivičnu prijavu protiv odgovornih u Vladi Vojvodine


Tender za Jugozapadnu obilaznicu do kraja godine – Glavni Grad Podgorica\nTender za Jugozapadnu obilaznicu do kraja godine\nPartnerstvo Glavnog grada sa Međunarodnom finansijskom korporacijom kao dijelom Svjetske banke traje već duže vrijeme, ali ono što je najvažnije je da je ono bilo uspješno“ naglasio je gradonačelnik Podgorice Slavoljub Stijepović, koji je sa regionalnim menadžer Međunarodne finansijske korporacije za Centralni i Zapadni Balkan Tomasom Lubekom i glavnim izvršnim direktorom Erste banke Aleksom Lukićem potpisao Ugovor o kreditu između Glavnog grada i Međunarodne finansijske korporacije, Ugovor između Glavnog grada i Erste banke i Ugovor o zajedničkim uslovima između Glavnog grada, Međunarodne finansijske korporacije i Erste banke.\n„Bez vaše podrške mi ne bi mogli da realizujemo ovaj značajan projekat u ovom trenutku, ali uz vašu podršku i Vlade Crne Gore, i ono što smo mi obezbijedili u budžetu Glavnog grada, zaokružili smo finansijsku konstrukciju za izgradnju Jugozapadne obilaznice. Očekujući ovaj trenutak mi smo se pripremali – priveli smo kraju radove na tenderskoj dokumentaciji i planiramo da tender za izbor izvođača raspišemo do kraja godine“ istakao je gradonačelnik i najavio da će u tih 60 dana dok traje tender biti riješen značaj dio imovinsko-pravnih odnosa tako da ubrzo može da počne i realizacija ove investicije vrijedne cca 22 miliona eura.\n„Ovaj kredit je veoma važan za izgradnju infrastrukture u Glavnom gradu. Kredit je u visini od 15 miliona,e od čega je 7,5 miliona eura Međunarodne finansijske korporacije a, a 7,5 od našeg partnera Erste banke, sve u cilju razvoja putne infrastrukture u Podgorici“ istakao je Tomas Lubek iz Međunarodne finansijske korporacije. Po Lubeku, ovo je nastavak jedne uspješne priče i saradnje između Glavnog grada i Međunarodne finansijske korporacije.\n„Mi smo imali, prije ovoga, dva uspješna projekta, jedan je bio u vrijednosti 10, 1 milion eura 2010. godine, a drugi 2012. godine u vrijednosti 10,7 miliona eura koji se odnosio na izgradnju Mosta na Ribnici. Oba projekta su vrlo uspješno završena. Dakle, ne radi se o jednokratnoj saradnji već o starteškom partnerstvu na duže staze kako bi poboljšali infrastrukturu i bolji život svih građana. Ponosni smo na dugoročnu saradnju u izgradnju putne infrastrukture a sve u cilju smanjenju saobraćajnih gužvi i emisije gasova staklene bašte i veće efikasnosti samih vozila“ zaključio je Lubek najavljujući nove projekte i saradnju sa Glavnim gradom.\nPovodom 19. Decembra-Dana Podgorice, delegaciija Glavnog grada položila vijenac... Stijepović: “Za nama veoma uspješna godina”


1. 06. 2020. Comments (0) Views: 209 Industrija, Renault\n• Za novi Clio Renault od danas na domaće tržište uvodi novi benzinsko-plinski motor TCe 100 LPG\n• Ovaj motor nudi bolje performanse uz istovremeno smanjenje potrošnje goriva i emisija CO2, a proizvodi se u slovenačkoj fabrici Revoz u Novom mestu.\n• Dvogorivni motori su dokazano rešenje: jednostavni su za upotrebu, pristupačni i štedljivi.\n• Novi Clio Tce 100 LPG u Srbiji je dostupan po ceni od 13.990€\nSa današnjim danom u domaćoj prodajnoj Renaultovoj mreži se otvaraju narudžbine za Clio sa trocilindričnim motorom sa turbopunjačem TCe 100 LPG. Osim bržim odzivom i snažnijim ubrzanjima, uz najveći obrtni moment od 170 Nm pri 2000 o/min, motor se odlikuje okretnošću, štedljivošću i emisijama CO2 nižim za 8% u odnosu na benzinsku verziju.\nRenault nudi novi Clio sa pogonom na plin po ceni od 13.990€ uz jednaku pouzdanost i bez dodatnih troškova u poredjenju sa vozilima opremljenima benzinskom verzijom motora.\nIako je prosečna potrošnja motora sa pogonom na plin nešto veća, ukupni trošak goriva po kilometru je niži za 30% u odnosu na benzinski motor, a do čak 8% u odnosu na dizel motor\nUradnja plinskog pogona u automobil se obavlja se direktno u fabrici. Za kupce to znači sledeće: jednostavno naručivanje bez dodatnih kašnjenja i komunikacija sa samo jednom stručnom osobom u Renaultovoj mreži, zaduženom za garanciju i održavanje vozila. Benzinski motor je od početka konstruisan tako da omogući pogon na plin. Dodatni rezervoar za plin je izrađen od čvrstog čelika i ugrađen na mesto rezervnog točka kako ne bi dolazio u kontakt sa rezervoarom za benzin. Nepovratni ventil, ograničeno punjenje rezervoara do najviše 80%, ograničenje protoka goriva, solenoidni ventil i sigurnosni ventil upotpunjuju tehnički sistem.\nGotovo 15 miliona vozila u Evropskoj uniji ima plinski pogon, dok je takvih vozila u svetu 26 miliona. Renault nudi pogon na plin još od 2010.\nRenault Clio Tce 100 LPG proizvodi se u fabrici Revoz u Novom mestu. Serijsku verziju je Revoz počeo da proizvodi u januaru ove godine i do sada su proizveli 1.400 vozila sa ovim pogonom. Glavna tržišta za ovaj model su Italija, Španija, Poljska, Francuska i Portugalija.\nPrema navodima iz Revoza, uvođenje ovog motora i celokupnog sistema u proizvodnju je bilo vrlo složeno. Ostvarena je potpuna intergracija u postojeći proizvodni proces što znači da se svi sastavni delovi, uključujući i rezervoar plina, neposredno sastavljaju na istoj liniji kao i ostali modeli tako da model sa pogonom na plin izlazi sa proizvodne trake u celosti dovršen. Sastavljanje i testiranje serijskog vozila sa pogonom na plin traje oko pola sata duže nego kod drugih verzija.\nNarudžbine za novi Clio TCe 100 LPG otvaraju se 1. juna 2020. i ova verzija uključena u generalnu komercijalnu akciju koja važi i za ostale verzije.\nCena sa carinskim troškovima, popustomi PDV-om i uključenim letnjim bonusom\tNovi Clio LPG\nPotrošnja goriva i emisija (po WLTP)\tNovi Clio LPG\nCO2 (g/km, benzin / autoplin)\t122 / 110\nU kombinovanom ciklusu (l/100km, benzin / autoplin)\t5,4 / 7,7\nRaphaèle Jarry, direktorka marketinga proizvoda:\nSuočen sa izazovima energetske transformacije, Renault nudi autoplin kao jednostavno i ekonomično rešenje koje nudi nižu potrošnju goriva i niže emisije CO2. Ovo rešenje upotpunjuje široku paletu vozila sa električnim, hibridnim i priključnim hibridnim pogonom a takav pristup doprinosi ispunjavanju ciljeva Grupe Renault da do 2022. svoj globalni otisak ugljenika smanji za 25% u odnosu na 2010.\nO LPG-u (Liquefied Petroleum Gas, ukapljeni naftni plin)\nLPG je smesa propana i butana (sa evropskom oznakom standarda: EN589). Njegovim sagorevanjem se oslobađa manje ugljenik monoksida, ugljovodonika i azotnih oksida nego što je to slučaj kod benzinskog motora. Šta više, LPG ima veliku prednost: emisije CO2 su niže za gotovo 10 % u odnosu na benzinsku verziju motora.\nKako deluje pogon na autoplin?\nU Evropi i većini sveta, sistem ubrizgavanja plina upotpunjuje postojeći benzinski motor. Za njegovu upotrebu je potreban poseban rezervoar, prilagođen za skladištenje plina u tekućem obliku i male izmene u sistemu dovoda goriva.\nTagovi: RENAULT CLIO V LPG\n» Industrija, Renault » Renault Clio sada u Srbiji sa pogonom na plin\nBorković za vikned na Grobniku